Εκκίνηση 32bit client μέσω virtualbox σε 64bit host\nΘέμα: Εκκίνηση 32bit client μέσω virtualbox σε 64bit host\nΑποστολέας Θέμα: Εκκίνηση 32bit client μέσω virtualbox σε 64bit host (Αναγνώστηκε 416 φορές)\n« στις: 06 Οκτ 2020, 10:14:58 πμ »\nΕπιχειρώ να ενσωματώσω έναν παλιό Pentium 4 3GHz στο υπάρχον εργαστήριο.\nΣτον server έχω εγκατεστημένα το Ubuntu Mate 20.04.01 με τα νέα sch-scripts.\nΕγκατέστησα το Ubuntu Mate 18.04 (32 bit) στο virtualbox ακολουθώντας τις οδηγίες από https://ts.sch.gr/wiki/%CE%95%CF%86%CE%B1%CF%81%CE%BC%CE%BF%CE%B3%CE%AD%CF%82/VirtualBox και βάζοντας πάλι τα νέα sch-scripts.\nΜόνο τα Guest Additions δεν έβαλα γιατί δεν μπούταρε στη συνέχεια η εικονική μηχανή.\nΌταν εκκινώ όμως τον 32bit client στη μπλε ipxe οθόνη μου προσφέρει μόνο το Ubuntu Mate 20.04 (64 bit) το οποίο και φυσικά αποτυγχάνει.\nΤι πρέπει να κάνω για να βλέπει ο client τον εξυπηρετητή της εικονικής μηχανής;\nΑπ: Εκκίνηση 32bit client μέσω virtualbox σε 64bit host\n« Απάντηση #1 στις: 06 Οκτ 2020, 10:50:43 πμ »\nΠρος το παρόν τις οδηγίες γι' αυτό το κόλπο τις έχω μόνο στα αγγλικά, είναι η τελευταία παράγραφος της σελίδας https://ltsp.org/man/ltsp/#examples.\nΠροσοχή, το VM πρέπει να είναι "flat vmdk με static disk allocation", όχι .vdi ούτε dynamic allocation.\n« Απάντηση #2 στις: 06 Οκτ 2020, 10:55:28 πμ »\nThanks, θα επανέλθω!\n« Απάντηση #3 στις: 08 Οκτ 2020, 12:58:58 μμ »\nΛειτούργησε σύμφωνα με τις οδηγίες σου.\nΌταν τρέχει όμως πλέον η εικονική μηχανή, σε κάποια από τα 64 bit capable μηχανήματα προσφέρεται μόνο το x86_32 image (18.04). Σε κάποια άλλα και τα δύο images και επιλέγουν κανονικά το 20.04.\nΌταν δεν τρέχει η εικονική μηχανή, όλα λειτουργούν κανονικά και προσφέρεται σε όλους το 20.04.\nΥπάρχει τρόπος να προσφέρεται το x86_32 μόνο σε έναν υπολογιστή (τον 32 bit προφανώς) και στα υπόλοιπα μόνο το 20.04;\n« Απάντηση #4 στις: 08 Οκτ 2020, 01:14:52 μμ »\nΑν κατάλαβα καλά, δεν έχει γίνει σωστά η δημοσίευση της 32bit έκδοσης.\nΘα πρέπει πλέον να τρέχεις χωριστά `sudo ltsp image /` ή `sudo ltsp image x86_32` για να γίνεται η κατάλληλη δημοσίευση εικονικού δίσκου. Τη στιγμή της δημοσίευσης του x86_32, η εικονική μηχανή θα πρέπει να είναι κλειστή. Μετά τη δημοσίευση δεν ενοχλεί να είναι ανοιχτή κι ας λειτουργούν οι clients, αφού το vmdk είναι ξεχωριστό αρχείο από το /srv/ltsp/images/x86_32.img.\nΜετά την πρώτη δημοσίευση, πρέπει να τρέξεις και ένα `sudo ltsp ipxe` ώστε να δημιουργηθούν και οι δύο καταχωρήσεις στο μενού του ipxe.\nΟι clients θα πρέπει να διαλέγουν αυτόματα τη σωστή καταχώρηση χωρίς να χρειάζεται να το επιλέξουν οι χρήστες.\n« Απάντηση #5 στις: 08 Οκτ 2020, 01:52:17 μμ »\nadministrator@srv-dim-vonits:~$ ls -lR /srv/ltsp\ndrwxr-xr-x 2 root root 4096 Οκτ 8 10:36 images\nlrwxrwxrwx 1 root root 63 Οκτ 8 10:34 x86_32.img -> '../../home/administrator/VirtualBox VMs/x86_32/x86_32-flat.vmdk'\n-rw-r--r-- 1 root root 2044690432 Οκτ 8 10:36 x86_32.img\n-rw-r--r-- 1 root root 6116757504 Οκτ 7 13:31 x86_64.img\n-rw-r--r-- 1 root root 6115319808 Οκτ 6 10:35 x86_64.img.old\nΗ αλήθεια είναι πως δε θυμάμαι να έτρεχε η εικονική μηχανή όταν έκανα την δημοσίευση.\nΞαναέκανα τη δημοσίευση και έτρεξα και την ltsp ipxe (την είχα τρέξει και νωρίτερα) και η συμπεριφορά παρέμεινε ίδια.\nΌταν η εικονική μηχανή είναι κλειστή, βλέπουν δύο καταχωρίσεις και μπαίνουν στη σωστή (20.04).\nΌταν η εικονική μηχανή τρέχει, τότε σε κάποια μηχανήματα που έχουν και τις δύο καταχωρήσεις, επιλέγουν τη σωστή (20.04), ενώ κάποια μηχανήματα που έχουν μόνο μία (λάθος) καταχώρηση (την 18.04) την επιλέγουν (δεν εμφανίζεται η 20.04).\nΛογικά δεν είναι μεγάλο πρόβλημα, δεδομένου πως μπορώ να ξεκινήσω την πλειονότητα των μηχανημάτων σωστά, πριν ξεκινήσω την εικονική μηχανή και προσθέσω και το τελευταίο 32bit μηχάνημα στο δίκτυο. Το θέμα είναι, αν στη συνέχεια επανεκκινήσει ένα από το 64bit και μπει στην 18.04.\n« Απάντηση #6 στις: 08 Οκτ 2020, 02:23:07 μμ »\nΑααα τώρα το έπιασα. Έκανες LTSP server και το vmdk, ενώ δεν έπρεπε/χρειαζόταν.\nΆνοιξε την εικονική μηχανή και μέσα της δώσε:\nsudo rm -rf /srv/ltsp /srv/tftp /etc/dnsmasq.d/ltsp-dnsmasq.conf\nΚλείσ' την, και απ' έξω στον server δώσε:\nΈτοιμο. Αν θες βγάλε και το bridge mode στο networking και βάλε το προεπιλεγμένο NAT για να μην μπερδεύεσαι.\n« Απάντηση #7 στις: 08 Οκτ 2020, 09:14:07 μμ »\nΑυτό ακριβώς έκανα. Δεν πέρασε καν από το μυαλό, πως δεν χρειαζόταν.\nΑναρωτιόμουν μεν πώς θα συνεννοηθούν οι δύο dnsmasq, αλλά είπα πως κάποιος τρόπος θα υπάρχει.\nΆρα, αν κατάλαβα καλά, ο μοναδικός (πλέον) server μοιράζει το κατάλληλο image στους client, ανάλογα με την αρχιτεκτονική τους και την εικονική μηχανή την στήνουμε μόνο και μόνο για να δημιουργήσουμε το 32 bit image.\nΈχω κρατήσει snapshot από την αρχική εγκατάσταση της εικονικής μηχανής, πριν βάλω τα sch-scripts. Μήπως θα έπρεπε να το επαναφέρω;\nΘα το διορθώσω πάντως αύριο το πρωί και θα βγάλω και το bridge mode.\n« Απάντηση #8 στις: 08 Οκτ 2020, 09:57:52 μμ »\nΜια χαρά τα κατάλαβες! 👍\nΕπίσης, τους λογαριασμούς χρηστών τους συντηρούμε μόνο στον LTSP server, όχι στο VM.\nΓια το snapshot, οι αλλαγές μετά το snapshot αποθηκεύονται σε ξεχωριστό αρχείο, και η `ltsp image x86_32` δεν είναι αρκετά έξυπνη, οπότε δημοσιεύει το αρχικό image, πριν το snapshot.\nΤα sch-scripts από τη μία κάνουν το image "server", αλλά από την άλλη κάνουν και διάφορα καλά, φτιάχνουν τα ελληνικά, αλλάζουν κάποιες προεπιλογές όπως τα μενού, διορθώνουν προγράμματα όπως τα gcompris, tuxpaint, unzip, gdebi...\nΟπότε εν τέλει θα σου πρότεινα να κάνεις merge snapshot και να το αφήσεις μαζί με τα sch-scripts.\nBtw για το Ubuntu 22.04 σκέφτομαι να διαχωρίσω ένα sch-client πακέτο, που να κάνει όλες αυτές τις ωραίες αλλαγές χωρίς να κάνει το μηχάνημα server, για να μπορούμε να το χρησιμοποιούμε και σε εικονικές μηχανές αλλά και σε standalone εγκαταστάσεις.\n« Απάντηση #9 στις: 09 Οκτ 2020, 11:19:25 πμ »\nΕντάξει, έκανα ό,τι πρότεινες και λειτούργησαν τα πάντα!\nΟ διαχωρισμός ενός υποψήφιου sch-client πακέτου μου φαίνεται καλή ιδέα, και απλά ελπίζω να διευκολύνει και την συντήρηση του όλου πρότζεκτ.\nΕγώ ξέρω πως χωρίς το έργο σου, το δικό μου έργο θα ήταν τάξεις μεγέθους πιο δύσκολο!


Πίστονς: Δεν ξεκινάνε τον Ντέρικ Ρόουζ παρά τη δυνατή "preseason" | Eurohoops\nΠίστονς: Δεν ξεκινάνε τον Ντέρικ Ρόουζ παρά τη δυνατή “preseason”\n2019-10-12T11:24:59+00:00 2019-10-12T11:24:59+00:00 2019-10-12T11:24:59+00:00.\nΟ Ντέρικ Ρόουζ έχει μπει πολύ δυνατά στην “preseason” αλλά οι Πίστονς δεν δείχνουν διάθεση να αλλάξουν τα πλάνα τους.\nΟ πρώην MVP, Ντέρικ Ρόουζ, έκανε μία σεζόν που θύμισε “Φοίνικα”. Ξαναγεννήθηκε από τις στάχτες του με τους Τίμπεργουλφς ερχόμενος κυρίως από τον πάγκο για να πιάσει 18 πόντους και τέσσερις ασίστ κατά μέσο όρο. Ίσως όμως λιγότερο να έκαναν αίσθηση τα νούμερα του από ότι η εν γένει παρουσία και αγωνιστική του κατάσταση.\nΟι Πίστονς τον υπέγραψαν με διετές συμβόλαιο για αυτά ακριβώς που είδαν. Από την αρχή είχαν κατά νου να μην τον ξεκινήσουν στην πεντάδα κι όπως γράφουν οι Detroit News, ο κόουτς Κέισι μάλλον δεν αλλάζει γνώμη.\nΠροτιμάει κατά τα φαινόμενα να μείνει βασικός στον “άσο” ο Ρέτζι Τζάκσον και να έρχεται ο Ρόουζ από τον πάγκο για να ενισχύσει το παιχνίδι των Πίστονς με τη “second unit”. Εξυπακούεται προφανώς πως, ο MVP του 2011 δεν θα παίζει απλά πίσω από τον Τζάκσον, άρα δηλαδή γύρω στα 15-17 λεπτά μάξιμουμ. Θα τους δούμε και μαζί, καθώς προβλέπεται να πατάει στο παρκέ πάνω από 25 λεπτά κατά μέσο όρο.\nΔικαιώνει άλλωστε από τώρα τις προβλέψεις, τη φήμη και την καλή του κατάσταση.\nΟ Ρόουζ είναι αναμφισβήτητα ο καλύτερος παίκτης των Πίστονς στην preseason. Ξεκίνησε χαλαρά με 10 πόντους και τέσσερις ασίστ κατά των Μάτζικ σε 15 λεπτά, συνέχισε όμως με 18-5 εναντίον των Μάβερικς σε 24′ και στο τελευταίο ματς είχε 15 πόντους (22′) στη χθεσινή νίκη του Ντιτρόιτ με 109-105 κατά των Καβαλίερς.\nΟ Κέισι φαίνεται πως θα ξεκινήσει την πεντάδα του με την τριάδα Τζάκσον, Γκρίφιν, Ντράμοντ. Ο Τόνι Σνελ κερδίζει μία θέση στους βασικούς ενώ δείχνει να κερδίζει και το πόστο του γκαρντ ο Μπρους Μπράουν.\nΟύτε ο Σνελ όμως, ούτε ο Μπράουν μπορούν να σταθούν για πολύ χρόνο σε ένα τέτοιο σχήμα, οπότε ο Ρόουζ θα “κλέψει” από αυτούς τα λεπτά και θα κάνει το παιχνίδι που τόσο λατρεύουν οι περισσότεροι (αν όχι όλοι) στο ΝΒΑ και γενικά στον μπασκετικό κόσμο.


Ισχυρότατος τυφώνας έπληξε τις Φιλιππίνες | Η ΚΑΘΗΜΕΡΙΝΗ\nΜΑΝΙΛΑ. Δραματική έκκληση για την αποστολή ανθρωπιστικής βοήθειας από τη διεθνή κοινότητα απηύθυναν οι Φιλιππίνες, που από χθες μετρούν τα θύματα που άφησε στο πέρασμά του ο τυφώνας Κετσάνα.\nΚαι δεύτερη θύελλα;\nΕως χθες οι νεκροί από τις πλημμύρες -οι χειρότερες των τελευταίων 42 ετών- που έπληξαν το βορρά της χώρας ανέρχονταν σε 140, ενώ εξακολουθούν να αγνοούνται 32 άτομα. Η εθνική μετεωρολογική υπηρεσία της χώρας προειδοποίησε ότι τις επόμενες ημέρες οι Φιλιππίνες θα πληγούν από δεύτερη τροπική θύελλα. Περισσότερες από 450 χιλιάδες κατοικίες πλημμύρισαν και 116 χιλιάδες άνθρωποι παραμένουν άστεγοι.\nΔεκάδες χιλιάδες κάτοικοι έχουν εγκαταλείψει τις κατοικίες τους, ενώ οι αρμόδιοι φορείς προσπαθούσαν να επιβεβαιώσουν αναφορές για την ύπαρξη δεκάδων νεκρών στα περίχωρα της πρωτεύουσας των Φιλιππινών Μανίλας και της γειτονικής επαρχίας Ριζάλ, όπου σύμφωνα με στοιχεία έχουν χάσει τη ζωή τους άλλοι 99 άνθρωποι.\nΟι καταρρακτώδεις βροχές του τυφώνα Κετσάνα προκάλεσαν πλημμύρες τόσο στη Μανίλα όσο και σε 25 γειτονικές επαρχίες. Σύμφωνα με πληροφορίες το 80% της έκτασης της πρωτεύουσας των Φιλιππίνων βρισκόταν και χθες κάτω από τα νερά.\nΣτο προάστιο Μαρικίνα, που επλήγη σκληρότερα, εξακολουθούσε και χθες να βρέχει. Ολοι οι δρόμοι βρίσκονται κάτω από περίπου ένα μέτρο νερό, ενώ λάσπη καλύπτει τα πάντα.\nΟ υπουργός Αμυνας της χώρας Γκίλμπερτ Τεοντόρο δήλωσε ότι στρατός, αστυνομία και εθελοντές καταβάλλουν νυχθημερόν υπεράνθρωπες προσπάθειες για τη διάσωση των πολιτών και έχουν μέχρι στιγμής σώσει 7.900 ανθρώπους, ενώ οι αρχές πλέον επικεντρώνουν τις προσπάθειές τους στη διανομή τροφίμων, ιατροφαρμακευτικών υλικών και άλλων απαραίτητων για την επιβίωση υλικών στα καταφύγια.\nΤην Κυριακή η πρόεδρος της χώρας Γκλόρια Αρόγιο περιόδευσε στις πληγείσες περιοχές και κάλεσε τους συμπατριώτες της να επιδείξουν ψυχραιμία και σύνεση.\nΚαι ενώ ακόμα δεν έχει καταμετρηθεί το κόστος της βιβλικής καταστροφής, ούτε έχει οριστικοποιηθεί ο αριθμός των θυμάτων, βλέπουν το φως της δημοσιότητας ηρωικές πράξεις απλών πολιτών που στάθηκαν στο ύψος των περιστάσεων.\nΕσωσε 30 πριν χαθεί\nΧαρακτηριστική αυτή του Μουελμάρ Μεγκαλάνες, που διέσωσε περισσότερους από τριάντα ανθρώπους προτού χάσει ο ίδιος τη ζωή του στην προσπάθειά του. Μαζί με τον μεγαλύτερο αδελφό του, ο δεκαοκτάχρονος οικοδόμος έδεσε ένα σκοινί από τη μέση του και μετέφερε τα μικρότερα παιδιά της οικογένειάς του σε ασφαλές μέρος. Στη συνέχεια γύρισε στο πατρικό σπίτι για να βοηθήσει τους γονείς του.\nΑργότερα αποφάσισε να παράσχει βοήθεια και στους γείτονες που είχαν παγιδευτεί στις στέγες των σπιτιών τους, ενώ όταν είδε μέσα στα νερά μια νεαρή μητέρα με το ηλικίας έξι μηνών μωρό της αποφάσισε να βουτήξει για να τους σώσει. «Δεν γνώριζα ότι το ρεύμα ήταν τόσο δυνατό. Ξαφνικά βρέθηκα να παρασύρομαι από τα νερά και να βυθίζομαι. Επρόκειτο να πεθάνουμε. Ξαφνικά αυτός ο νεαρός άνδρας μας πλησίασε από το πουθενά και μας άρπαξε στην αγκαλιά του. Μας μετέφερε εκεί που βρίσκονταν οι άλλοι γείτονές μας και εξαφανίστηκε. Δεν τον ξαναείδαμε». Σύμφωνα με μαρτυρίες των γειτόνων, ο Μεγκαλάνες, εξουθενωμένος από την πολύωρη προσπάθεια παρασύρθηκε από το ρεύμα.\nΟι ΗΠΑ ήδη παρείχαν εκατό χιλιάδες δολάρια, ενώ ένα στρατιωτικό ελικόπτερο και πέντε φουσκωτά σκάφη βοηθούν στις επιχειρήσεις έρευνας και διάσωσης.


Άγνωστοι πυροβόλησαν με αεροβόλο γατάκι - NEVRONAS\nHome ⁄ ΕΠΙΚΑΙΡΟΤΗΤΑ ⁄ Άγνωστοι πυροβόλησαν με αεροβόλο γατάκι\nΆγνωστοι πυροβόλησαν με αεροβόλο γατάκι\n5 Μαΐου, 2022 by Elisavet Latsiou\nΣυνέντευξη της εθελόντριάς της Alma Libre – Hellenic Animal Rescue, Ελένη Κοντογιώργου στον τηλεοπτικό σταθμό Open και στην εκπομπή Ώρα Ελλάδος με την Ευλαμπία Ρέβη και τον Σπύρο Φρεμεντίτη, με αφορμή το περιστατικό με τον τραυματισμένο γάτο στο Κερατσίνι, που όπως αποδείχθηκε από τις ακτινογραφίες του είχε πέσει θύμα πυροβολισμών με αεροβόλο όπλο…\n«Τα ζωάκια είναι πιο αδύναμα πλάσματα, δεν έχουν φωνή και σίγουρα είναι πιο εύκολος στόχος για να εκτονώσει ο κάθε άνθρωπος με τα όποια θέματα, την όποια καταπιεσμένη ενόρμηση, τα όποια συσσωρευμένα απωθημένα του»\nΔείτε | Kαταγγελία της Alma Libre – Hellenic Animal Rescue στην Ώρα Ελλάδος | OPEN TV (tvopen.gr)\nΣτην Εκπνοή του Χρόνου…\nΕχθές, η ομάδα διάσωσης ζώων Alma Libre – Hellenic Animal Rescue ενημερώθηκε για επείγον περιστατικό χτυπημένου γάτου που είχε πέσει σε ρείθρο ομβρίων υδάτων στην περιοχή του Κερατσινίου.\nΠληροφορήθηκαν ότι τον είχαν δει χτυπημένο να διασχίζει το δρόμο ώσπου χάθηκε πέφτοντας εκεί μέσα.\nΟ χρόνος πλέον μέτραγε αντίστροφα καθώς εκείνος, κάπου εκεί μέσα στο σκοτάδι, περίμενε το τραγικό και βασανιστικό τέλος.\nΆμεσα στο σημείο έσπευσαν οι εθελοντές της ομάδας Ελένη Κοντογιώργου και Κυριάκος Καρλαφτόπουλος για βοήθεια.\nΜε τη χρήση ενδοσκοπικής κάμερας εντοπίστηκε σε απόσταση ο γάτος να κρύβεται στο χείλος του σωλήνα που οδηγούσε στα κεντρικά. Η όποια παρέμβαση απαιτούσε τη μέγιστη προσοχή.\nΣτο άκουσμα του παραμικρού θορύβου από πάνω του, υπήρχε ο κίνδυνος να διαφύγει ο γάτος και να πέσει στον κεντρικό αγωγό. Επιπλέον, στην κατάστασή του η χρήση παγίδας προφανώς και θα ήταν μάταιη.\nΚατόπιν αυτοψίας εντόπισαν καπάκι κεντρικών περίπου στα είκοσι μέτρα πιο κάτω από το ρείθρο.\nΤο άνοιξαν με προσοχή και η εθελόντρια της Alma Libre πραγματοποίησε κατάβαση στα κεντρικά, προκειμένου να γίνει μπλοκ στο γάτο από κάτω και να παγιδευτεί με απόλυτη ασφάλεια.\nΔιασχίζοντας τον στενό αγωγό ο οποίος ήταν γεμάτος νερά, η εθελόντρια έφτασε στο σημείο όπου ξεκινούσε ο μικρής διαμέτρου σωλήνας του επίμαχου ρείθρου και αντίκρισε στην άλλη άκρη το γάτο να κοιτάει αγριεμένος, από φόβο, μέσα στο φόβο του και αντιδρώντας επιθετικά.\nΈρποντας μέσα στο στενό σωλήνα, με προσοχή, η εθελόντρια κατάφερε να τον πλησιάσει και να τον ασφαλίσει στην απόχη, πραγματοποιώντας κατόπιν έξοδο από τα κεντρικά.\nΆμεσα μετέφεραν τον γάτο σε ντρόπερ και μέσα σε λίγα λεπτά διεκομίσθη σε κτηνιατρείο για τις πρώτες βοήθειες. Εκεί διαπιστώθηκε ότι ο γάτος του Κερατσινίου ήταν πυροβολημένος, πολλαπλές φορές, με αεροβόλο.\nΜετά τη λήψη ακτινογραφιών εντοπίστηκαν τρεις σφαίρες στο σώμα του, μια εκ των οποίων στην σπονδυλική στήλη.\nΑυτή τη στιγμή νοσηλεύεται σε κρίσιμη κατάσταση λαμβάνοντας απαραίτητη φροντίδα και ορό στο κτηνιατρείο της κυρίας Λαγάνη.\nΕίναι πλήρως αφυδατωμένος και με πολύ χαμηλό αιματοκρίτη.\nΓίνεται προσπάθεια συνεννοήσεων και επαφών με ορθοπεδικούς και νευροχειρουργους, προκειμένου να πραγματοποιηθεί σχετικό χειρουργείο το οποίο θέλει προφανώς εξειδικευμένο χειρισμό.\nΤο κόστος ενός τέτοιου χειρουργείου ενδέχεται να είναι πολύ μεγάλο και υπάρχει τεράστια ανάγκη οικονομικής ενίσχυσης.\nΔιαπιστώθηκαν επιπλέον εγκαύματα στα πόδια του από τριβή, έκανε εμετούς λάσπες και χώματα και εκτιμάται ότι βρισκόταν μέρες στην τραγική αυτή κατάσταση κρυμμένος κάπου τρώγοντας χώματα.. και ό,τι μπορούσε να βρει για να επιβιώσει, προτού εντοπιστεί τυχαία στο δρόμο και βρεθεί κατόπιν πεσμένος μέσα στο ρείθρο.\nΈνας Θεός ξέρει πώς κατάφερε να ζήσει μέχρι να τον δουν περαστικοί, φευγαλέα στο διάβα τους και τελικά εκείνο το σκοτάδι του ρείθρου να γίνει η σωτηρία του..\nΤο περιστατικό ανελήφθη απο την κυρία Αφροδίτη Λακιώτου – εθελόντρια του συλλόγου Ζω.Συ.Πε.\nΓίνεται επείγουσα έκκληση για βοήθεια προκειμένου ο γάτος να ζήσει.\nΈχει τεράστιο γολγοθά μπροστά του.\nΌποιος ενδιαφέρεται να βοηθήσει ας στείλει μήνυμα στη σελίδα της Alma Libre – Hellenic Animal Rescue ή στο προφίλ της κυρίας Αφροδίτης.\nΌπως μπροστά στο αδίστακτο έγκλημα δεν πρέπει να μένουμε αμέτοχοι, έτσι και μπροστά στον βουβό πόνο ας γινόμαστε εμείς η φωνή, ας παλέψουμε όλοι μαζί του και η μάχη ας γίνει κοινή.\nΗ κατάσταση του είναι κρίσιμη. Ευχόμαστε από καρδιάς όλα να πάνε καλά.\n“Απαράδεκτες συνθήκες διαβίωσης των ΑμεΑ στις εγκαταστάσεις του πρώην Λοιμωδών”\nΟ μικρός Έρικ ξεπερνάει τη φοβία του για το κούρεμα: Αυτισμός και Γνωσιακό Συμπεριφορικό Δράμα\nΗ Πρόεδρος της Δημοκρατίας στο πολυπληθές Race for Autism Gr!


PANAYIOTIS TELEVANTOS: ΕΞΑΙΡΕΤΙΚΗ ΑΝΑΛΥΣΗ ΤΟΥ κ. ΠΑΠΑΘΑΝΑΣΟΠΟΥΛΟΥ ΓΙΑ ΤΙΣ ΑΠΑΡΑΔΕΚΤΕΣ ΘΕΣΕΙΣ ΤΟΥ ΣΕΒ. ΑΛΕΞΑΝΔΡΟΥΠΟΛΕΩΣ ΑΝΘΙΜΟΥ\nΕΞΑΙΡΕΤΙΚΗ ΑΝΑΛΥΣΗ ΤΟΥ κ. ΠΑΠΑΘΑΝΑΣΟΠΟΥΛΟΥ ΓΙΑ ΤΙΣ ΑΠΑΡΑΔΕΚΤΕΣ ΘΕΣΕΙΣ ΤΟΥ ΣΕΒ. ΑΛΕΞΑΝΔΡΟΥΠΟΛΕΩΣ ΑΝΘΙΜΟΥ\nΑπό σήμερα αρχίζουμε τη δημοσίευση σε συνέχειες της λίαν εμπεριστατωμένης ανάλυσης του γνωστού αναλυτή κ. Γιώργου Παπαθανασόπουλου αναφορικά με τις κακόδοξες τοποθετήσεις του γνωστού και μη εξαιρετέου οικουμενιστή και νεωτεριστή Μητροπολίτη Αλεξανδρουπολέως Άνθιμου.\nΟυδείς εκπλήττεται από τις απανωτές αστοχίες του Σεβασμιώτατου. Έχουμε συνηθίσει πια να τον βλέπουμε να πέφτει από τη μια γκάφα στην άλλη. Η θεολογική του σκέψη είναι ρηχή, οικουμενιστική και νεωτεριστική.\nΗ ανάλυση του κ. Παπαθανασόπουλου αναιρεί βήμα προς βήμα τις θέσεις του Σεβ. Αλεξανδρουπόλεως αλλά νομίζω ότι αυτό δεν αρκεί. Όταν κάποιοι Μητροπολίτες, ιερείς, μοναχοί και λαικοί θεολόγοι διατυπώνουν ανοιχτά και δημόσια τόσο κακόδοξες θέσεις πρέπει να καταγγέλλονται στη Σύνοδο επί αιρέσει για να αναγκάζονται να ανακαλούν τις κακοδοξίες που διατύπωσαν αλλά και για να αποθαρρύνονται άλλοι να συμπεριφέρονται με τον ίδιο τρόπο. Χαίρομαι επειδή ο κ. Παπαθανασόπουλος συμφωνεί με αυτή τη θέση.\nΔεν χρειαζόμαστε κανένα Μητροπολίτη να διδάσκει στραβά τους πιστούς, ούτε να διαμφισβητεί την αποκλειστικότητα της Θείας Αποκάλυψης που ζει η Ορθόδοξη Εκκλησία.\nΔυστυχώς ο θεολογικός λόγος του Σεβ. Αλεξανδρουπόλεως εξαντλείται σε διάφορα οικουμενιστικά, Νεορθόδοξα και νεωτεριστικά λεκτικά πυροτεχνήματα με αποτέλεσμα να αποξενώνει τον εαυτό του από την Παράδοση της Εκκλησίας και από την εμπιστοσύνη των πιστών.\nΚαι να σκεφτείτε ότι κ. Άνθιμος είναι ένας από τους δελφίνους του Αρχιεπισκοπικού Θρόνου. Ούτε που θέλω να σκέφτομαι τι νεωτερισμούς και πόσο οικουμενιστικό πνεύμα θα εισαγάγει στην Εκκλησία αν ποτέ διά τας αμαρτίας μας ο Θεός επιτρέψει να εκλεγεί Αρχιεπίσκοπος.\nΣυγχαίρουμε θερμά τον κ. Παπαθανασόπουλο για την όντως εμπεριστατωμένη ανάλυση που έκανε και παρακαλούμε υικά τον Σεβασμιώτατο Αλεξανδρουπόλεως να αναιρέσει τις πλάνες που διατύπωσε με την ομιλία του.\nLabels: ΑΛΕΞΑΝΔΡΟΥΠΟΛΕΩΣ, ΕΚΚΛΗΣΙΑ ΤΗΣ ΕΛΛΑΔΑΣ, ΝΕΟΡΘΟΔΟΞΟΙ, ΝΕΩΤΕΡΙΣΜΟΙ, ΟΙΚΟΥΜΕΝΙΣΜΟΣ, ΠΑΠΑΘΑΝΑΣΟΠΟΥΛΟΣ


Επιστολή του Ρώσου Πατριάρχη προς Μπάρακ Ομπάμα κατά της επέμβασης στην Συρία\nΑΡΧΙΚΗ / ΚΟΣΜΟΣ / Επιστολή του Ρώσου Πατριάρχη προς Μπάρακ Ομπάμα κατά της επέμβασης στην Συρία\nΚατά της στρατιωτικής επίθεσης των Η.Π.Α εναντίον της Συρίας τάσσεται ο Πατριάρχης Μόσχας κ. Κύριλλος, σε επιστολή που απέστειλε προς τον Αμερικανό πρόεδρο.\nΕκφράζει την ανησυχία του για τους Χριστιανούς της περιοχής που όπως λέει «κινδυνεύουν με εξαφάνιση ή δίωξη» αλλά και για τους πολίτες της χώρας και τον άμαχο πληθυσμό.\nΑναφέρθηκε και στην απαγωγή των δύο Μητροπολιτών Παύλου και Ιωάννη οι οποίοι αγνοούνται εδώ και τέσσερεις μήνες και δεν έχουν δώσει κανένα σημείο ζωής.\nΟ Πατριάρχης της Ρωσίας κάνει έκκληση προς τον πρόεδρο των Η.Π.Α «να ακούσει τη φωνή των θρησκευτικών ηγετών και να συμβάλλει στην έναρξη των ειρηνικών διαπραγματεύσεων».\nΗ επιστολή του Πατριάρχη Μόσχας\nΕξοχότατε, αξιότιμε κύριε Πρόεδρε,\nΙδιαίτερη ανησυχία μας προκαλεί η μοίρα του χριστιανικού πληθυσμού της Συρίας, ο οποίος εν προκειμένω κινδυνεύει με πλήρη εξαφάνιση ή δίωξη. Αυτό συμβαίνει ήδη στις κατειλημμένες από τους μαχητές περιοχές της χώρας.\nΜια νέα επαλήθευση των φόβων μας ήταν η απόπειρα καταλήψεως από τις ένοπλες ομάδες της Συριακής αντιπολίτευσης της πόλεως Μααλούλα με κυρίως χριστιανούς κατοίκους. Έως τώρα οι μαχητές εξακολουθούν να βομβαρδίζουν την πόλη, όπου ευρίσκονται οι αρχαίες χριστιανικές Ιερές Μονές, μέρη, τα οποία τιμούνται ιδιαίτερα από τους πιστούς όλου του κόσμου.\nΔεν υπάρχει καμία αμφιβολία ότι η σημερινή κρίση στη Συρία πρέπει να διευθετηθεί με τη συμμετοχή της διεθνούς κοινότητας. Σε αυτό το πλαίσιο κρίνουμε σημαντικό να χρησιμοποιηθούν οι νέες δυνατότητες που έχουν ανοίξει για τη διπλωματική επίλυση της σημερινής συγκρούσεως, οι οποίες προβλέπουν τη διάθεση των χημικών όπλων της Συρίας σε διεθνή έλεγχο.\nΗ Ορθόδοξη Εκκλησία της Ρωσίας δεν αγνοεί την αξία της ανθρώπινης δυστυχίας και των ανθρώπινων απωλειών, εφόσον τον 20 αιώνα ο λαός μας βίωσε δυο καταστροφικούς παγκόσμιους πολέμους, που στοίχισαν τη ζωή σε εκατομμύρια ανθρώπους. Επίσης ως οικείο μας βιώσαμε τον πόνο και τα βάσανα του αμερικανικού λαού, ο οποίος έζησε φοβερές τρομοκρατικές ενέργειες της 11ης Σεπτεμβρίου 2001.\nTags: ΚΡΙΣΗ ΣΤΗ ΣΥΡΙΑ, ΜΠΑΡΑΚ ΟΜΠΑΜΑ, ΠΑΤΡΙΑΡΧΗΣ ΜΟΣΧΑΣ ΚΥΡΙΛΛΟΣ


Συνελήφθησαν τρία άτομα στη Φλώρινα για κατοχή ναρκωτικών ουσιών – ΗΧΏ Φλώρινας\nΣυνελήφθησαν την Τρίτη 07-12-2021 το βράδυ στη Φλώρινα, από αστυνομικούς του Τμήματος Ασφάλειας Φλώρινας, δύο (2) 21χρονοι ημεδαποί και ένας (1) 21χρονος αλλοδαπός, για κατοχή ναρκωτικών ουσιών.\nΣυγκεκριμένα, χθες το βράδυ σε έλεγχο που πραγματοποιήθηκε από προαναφερόμενους αστυνομικούς στους ανωτέρω, βρέθηκαν συνολικά στην κατοχή τους και κατασχέθηκαν -21- γραμμάρια ακατέργαστης κάνναβης.\nΠροανάκριση για την υπόθεση ενήργησε το Τμήμα Ασφάλειας Φλώρινας, ενώ η δικογραφία που σχηματίσθηκε σε βάρος τους, θα υποβληθεί στην κα. Εισαγγελέα Πλημμελειοδικών Φλώρινας.\n← Π. Πέρκα: «Η πολιτεία πρέπει να αναπληρώσει τους πόρους και τις θέσεις εργασίας που στερεί η απολιγνιτοποίηση από τις λιγνιτικές περιοχές»\nΠροεπιλογή ποδοσφαιριστών Κ15 – Κ17 ΜΙΚΤΩΝ Ομάδων ΕΠΣ Φλώρινας →


Αγάπη είναι ότι δε δύνασαι να εξηγήσεις… | eWoman.gr\nΑγάπη είναι ότι δε δύνασαι να εξηγήσεις…\nΟ άνθρωπός σου είναι…\nΤι είναι το ένα, τι είναι το άλλο…\nΚείμενα και άρθρα, ρητά, γνωμικά και θεωρίες, βασισμένες δε λέω σε αλήθειες, σε βιώματα βγαλμένα από τη ζωή. Μα ποιος, ή τι είναι αυτό που θα βρεις έξω από σένα, έξω και μακριά από την καρδιά σου;\nΜόνο εκεί βρίσκονται κρυμμένες οι αλήθειες, μόνο εκεί θα βρεις απάντηση.\nΌχι, δε ζουν όλοι οι άνθρωποι μεγάλες αγάπες και έρωτες βγαλμένους μέσα από παραμύθι!\nΚάποιοι όμως ξεπερνούν αυτά που ξέρεις.\nΚάποιοι ζουν το παραμύθι.\nΣτην απόλυτη αλήθεια του. Στο απόγειο του ονείρου.\nΔεν είναι όλα ιδανικά, ούτε προβλήματα δεν υπάρχουν, αντίθετα υπάρχουν και είναι φορές που μοιάζουν ανυπέρβλητα!\nΜα ανάμεσα σε πολλά άλλα αυτό το ανυπέρβλητο δημιουργεί το μοναδικό! Εμπόδια, δυσκολίες μαζί με συννεφάκια, που σε κάνουν να χάνεις τη γη κάτω από τα πόδια σου.\nΟι πραγματικά ερωτευμένοι, είναι σαν την χαραυγή και το ηλιοβασίλεμα!\nΚαι για τους τρεις πολλά λέγονται, πολλά γράφονται, αλλά πολύ σπάνια βλέπονται.\nΓια την ακρίβεια αν εξαιρέσουμε τις φορές που θα βρεθούμε κατά τύχη, ή από σύμπτωση μπροστά στη χαραυγή, ή στο ηλιοβασίλεμα, μόνο οι ερωτευμένοι θα ζήσουν αυτή τη στιγμή για τη στιγμή!\nΓιατί στον έρωτα ο χρόνος είναι στιγμή και η στιγμή χρόνος!\nΤα βλέμματα είναι οι πρώτες ερωτικές επιστολές και ο ίδιος ο έρωτας με την μορφή αυτού που έντυσες, είναι το σύνολο του γράμματος!\nΑν υπάρχουν ακόμα προφητείες, θα έλθει μέρα που και αυτές θα καταργηθούν, αν υπάρχουν χαρίσματα γλωσσών και αυτά θα σταματήσουν, αν υπάρχει γνώση και αυτή θα καταργηθεί. Γιατί τώρα έχουμε μερική και όχι τέλεια γνώση και προφητεία· όταν όμως έλθει το τέλειο, τότε το μερικό θα καταργηθεί. Όταν ήμουν νήπιο, μιλούσα ως νήπιο, σκεφτόμουν ως νήπιο, έκρινα ως νήπιο. Όταν έγινα άνδρας, κατάργησα τη συμπεριφορά του νηπίου. Τώρα βλέπουμε σαν σε καθρέπτη και μάλιστα θαμπά, τότε όμως θα βλέπουμε το ένα πρόσωπο, το άλλο πρόσωπο. Τώρα γνωρίζω μόνο ένα μέρος από την αλήθεια, αλλά τότε θα έχω πλήρη γνώση, όπως ακριβώς γνωρίζει και εμένα ο Θεός. Ώστε τώρα μας απομένουν τρία πράγματα: η πίστη, η ελπίδα και η αγάπη. Πιο μεγάλη όμως από αυτά είναι η αγάπη».\nΟ Ύμνος της Αγάπης, που βρίσκεται στο τμήμα του 13ου Κεφαλαίου της Προς Κορινθίους Α' Επιστολής του Αποστόλου Παύλου, διασώζεται μέσω της Καινής Διαθήκης, είναι ένα από τα πιο αξιόλογα κείμενα της Αγίας Γραφής.\n«Τι είναι η αγάπη; Δεν είναι συμπόνια μήτε καλοσύνη. Στη συμπόνια είναι δύο, αυτός που πονάει κι αυτός που συμπονάει. Στην καλοσύνη είναι δύο, αυτός που δίνει κι αυτός που δέχεται.\nΜα στην αγάπη είναι ένας. Σμίγουν οι δύο και γίνονται ένα. Δε ξεχωρίζουν.\nΤο εγώ κι εσύ αφανίζονται».\nΑΓΑΠΩ ΘΑ ΠΕΙ ΧΑΝΟΜΑΙ - Νίκος Καζαντζάκης


Mad Clip: Ο πραγματικός λόγος που η Άννα Μαρία Ηλιάδου δεν πήγε στην κηδεία του\nΗ νικήτρια του GNTM δεν έδωσε το «παρών» σύμφωνα με άτομα που βρέθηκαν στην κηδεία του αγαπημένου τράπερ.\nΤο τελευταίο αντίο είπαν το μεσημέρι της Τετάρτης συγγενείς, φίλοι και συνεργάτες στον Peter Αναστασόπουλο, ευρέως γνωστό ως Mad Clip.\nΟ άτυχος τράπερ κηδεύτηκε εχθές, με πλήθος κόσμου να φτάνει από νωρίς στην Παναγίτσα του Παλαιού Φαλήρου για να αφήσει ένα λουλούδι και να δει για τελευταία φορά τον αγαπημένο καλλιτέχνη της νεολαίας.\nΤα βλέμματα είχαν στραφεί στην πρώην σύντροφό του, Αρετή, η οποία βρέθηκε στο πλευρό της οικογενείας του αγαπημένου της και φανερά καταρρακωμένη προσπαθούσε να παραμείνει ψύχραιμη, με δικούς της ανθρώπους να μην φεύγουν στιγμή από το πλευρό της. Μάλιστα, άτομα του περιβάλλοντος του πρώην ζευγαριού, δήλωναν βέβαια πως ο μεταξύ τους έρωτας δεν είχε τελειώσει και η αγάπη ήταν τεράστια σε τέτοιο βαθμό που ήταν ζήτημα χρόνου να ξαναείναι μαζί.\nΗ απουσία που συζητήθηκε έντονα ήταν αυτή της Άννας Μαρία Ηλιάδου η οποία μερικές εβδομάδες πριν είχε απαθανατιστεί στο πλευρό του τράπερ, σε κοινή τους έξοδο. Καμία κάμερα δεν «έπιασε» τη νικήτρια του GNTM στην κηδεία του Mad Clip με όσους βρέθηκαν εκεί να καθιστούν σαφές πως δεν την είδαν πουθενά, παρά το γεγονός πως η κολλητή της φίλη και επίσης παίκτρια του GNTM, Εμμανουέλα Μάινα ήταν εκεί, μαζί με τον τράπερ σύντροφό της.\nΣύμφωνα με τις πληροφορίες, η Άννα Μαρία δεν πήγε στη Νεκρόσιμη Ακολουθία και ο λόγος δεν ήταν άλλος από το ότι οι δυο τους είχαν χωρίσει αρκετές εβδομάδες πριν και δεν είχαν πλέον επικοινωνία, καθώς ο τράπερ είχε έρθει κοντά με άλλη γυναίκα -επίσης μοντέλο-, στην οποία μάλιστα πήγαινε μετά το πάρτυ της συνεργάτιδάς του στη Βάρκιζα, αλλά δεν κατάφερε να φτάσει ποτέ.


Eating Around | Πενες με λεμονατο pesto μαϊντανου και γαριδες - Eating Around\nHome>LikeAblonde >Πενες με λεμονατο pesto μαϊντανου και γαριδες\n21 September In LikeAblonde by Emmanouela Kokkali Tags: eating, food, Lidl, αγορές, ζυμαρικά, φαγητό\nΠενες με λεμονατο pesto μαϊντανου και γαριδες\nΑχ δεν εντυπωσιάστηκες ήδη από τον τίτλο; Αυτή, φίλε μου, είναι η νέα μου σπεσιαλιτέ. Έχω κολλήσει με αυτό το λεμονάτο πέστο μαϊντανού και το φτιάχνω συνέχεια. Όταν πρόσθεσα και τις γαρίδες, φυσικά, τελειοποιήθηκε το πιάτο.\nΟι γαρίδες από το ψυγείο του LIDL με τα φρέσκα ψάρια και θαλασσινά, είναι μεγάλες και χορταστικές, με το κέλυφός τους, και μοσχοβολάνε θάλασσα! Κι αυτό το πιάτο είναι η απόδειξη ότι δεν είναι απαραίτητο το κρέας για να είναι ένα φαγητό χορταστικό και απολαυστικό! Στη συγκεκριμένη μακαρονάδα δεν είναι απαραίτητο ούτε καν το τυρί, αλλά αν δε νηστεύεις, πρόσθεσε μπόλικη παρμεζάνα ή πεκορίνο.\nΤην έμπνευση μού την έδωσε ένα παρόμοιο πιάτο που έχει το La Pasteria, αλλά το δικό μου βγήκε καλύτερο, να το ξέρεις! Επίσης, επειδή τον βασιλικό δεν τον συμπαθώ ιδιαίτερα, προτιμώ αυτό το πέστο με τον μαϊντανό. Το έντονο πράσινο χρώμα στο πιάτο θα σε κάνει να χαμογελάσεις γλυκά, είναι ένα στολίδι στο τραπέζι σου! Είπαμε, πρώτα πρέπει να χορταίνουν τα μάτια!\nΗ εκτέλεση είναι πολύ απλή και γρήγορη, είναι πιο γρήγορη η διαδικασία από το να φτιάξεις μια κλασική σάλτσα ντομάτας. Βάλε να βράσει το νερό για τις πέννες και μέχρι να γίνουν, θα είναι έτοιμα και τα υπόλοιπα για σερβίρισμα. Διάλεξα πέννες, γιατί μου αρέσουν καλύτερα με αυτή τη σάλτσα, αλλά δοκίμασε και λιγκουίνι – δεν θα τα χαλάσουμε στο ζυμαρικό.\nΒάλε σε ένα φαρδύ αντικολλητικό τηγάνι μια σταγόνα ελαιόλαδο και ρίξε μέσα τις γαρίδες να τσιγαριστούν καλά και να αρχίσουν να βγάζουν αρώματα. Παράλληλα, χτύπα στο μπλέντερ ή τον πολυκόφτη μπόλικα φυλλαράκια μαϊντανού με 1 σκελίδα σκόρδο, χυμό από μισό λεμόνι, ξύσμα από 1 λεμόνι, μισή πράσινη καυτερή πιπεριά, λίγα αμύγδαλα ή κάσιους και ελαιόλαδο. Ρίξε αυτή την πάστα μέσα στο τηγάνι με τις γαρίδες και άσε τα όλα μαζί να πάρουν μια – δυο βράσεις, προσθέτοντας 1 κουταλιά νερό από τα μακαρόνια που βράζουν. Όταν είναι έτοιμα τα ζυμαρικά, ρίξε τα και αυτά μέσα στο τηγάνι και άσε τα όλα μαζί να πάρουν μια βράση. Είναι έτοιμα για σερβίρισμα!\nΑν δε νηστεύεις, μπορείς να προσθέσεις μέσα και 1 λουκάνικο χωριάτικο κομμένο σε λεπτές ροδέλες. Ναι, θα εκπλαγείς από το πόσο υπέροχα ταιριάζουν οι γαρίδες με το λουκάνικο. Γενικά, κράτα αυτή τη συνταγή και παίξε λίγο μαζί της.


Vintage Khakis Παντελόνι σε Slim Fit με GapFlex\nΤώρα 69,95 €\nΧρώμα: flint gray\nΑνδρικά Τζιν & Παντελόνια\nUS Size EU Size UK Size ΜΕΣΗ\nXS 28-29 38-39 28-29 76-79\nS 30-31 40-41 30-31 81-84\nM 32-34 42-44 32-34 86-91\nL 35-37 45-47 35-37 94-99\nXL 38-41 48-51 38-41 102-109\nXXL 42-45 52-55 42-45 112-119\nXS 28-29 38-39 28-29 30-31\nS 30-31 40-41 30-31 32-33\nM 32-34 42-44 32-34 34-36\nL 35-37 45-47 35-37 37-39\nXL 38-41 48-51 38-41 40-43\nXXL 42-45 52-55 42-45 44-47\nΜετρήστε γύρω από τη μέση σας, στο σημείο της ζώνης του παντελονιού σας, διατηρώντας τη μεζούρα τεντωμένη.\nΤα αγαπημένα σας. Τώρα στις τελευταίες αποχρώσεις αυτής της σεζόν. Επιλέξτε ένα ή δύο ζεύγη.Εφαρμόζοντας τεχνολογία GapFlex για επιπλέον ευελιξία, απόλυτη άνεση και τέλεια εφαρμογή. Κάθε ζευγάρι έχει σχεδιαστεί για να πηγαίνει εκεί που πηγαίνετε, αρκετά ανθεκτικό για να κάνει ό, τι κάνετε και αρκετά άνετο για να φοράτε κάθε μέρα.\nΑπλή τουιλ ύφανση με GapFlex stretch τεχνολογία.\nΚλείσιμο με κουμπί και φερμουάρ.\nΜπροστινές λοξές τσέπες , τσέπη για νομίσματα και πίσω τσέπες.\nΑυτά τα χρώματα προέρχονται από ειδικές βαφές που δίνουν στο ύφασμα μια vintage εμφάνιση που μπορεί να εξασθενίσει με την πάροδο του χρόνου ή να τρίψει. Πλύνετε μέσα-έξω σε κρύο νερό για να ελαχιστοποιήσετε τη μεταφορά χρώματος.ς.\nΑυτό το στυλ δημιουργήθηκε σε ένα εργοστάσιο που διαχειρίζεται το Gap Inc. P.A.C.E. Πρόγραμμα (Προσωπική Πρόοδος & Βελτίωση Καριέρας).P.A.C.E. είναι το εκπαιδευτικό μας πρόγραμμα που βοηθά τις γυναίκες που δημιουργούν τα ρούχαμας να χτίσουν τις δεξιότητες, τη γνώση, την αυτοπεποίθηση και την ανθεκτικότητα που χρειάζονται για να προχωρήσουν στην εργασία και τη ζωή. Μάθετε περισσότερα στο gap.com/pace\nΜάθετε περισσότερα στο "https://www.gap.com/pace">gap.com/pace\nΒαμβάκι 98% ,2% Λύκρα\nΣτενή εφαρμοφή από τον γοφό και κατά μήκος του μηρού.\nΣτενή εφαρμογή στο πόδι.\nΤο μοντέλο φοράει μέγεθος 32 x 32.\nΤο μοντέλο έχει ύψος 188 εκ με μέτρηση μέσης 81 εκ. και φοραέι μέγεθος 32 x 32.\nBUY ONE GET SECOND 40% OFF (2 OFFERS)\nOnline & στα Καταστήματά μας. Ισχύουν Όροι και Προϋποθέσεις.


Η ΣΦΗΚΑ: Ακούστε τους μαθητές\nΟι μαθητές όλης της χώρας κινητοποιούνται απέναντι στην άθλια κατάσταση που επικρατεί στα σχολεία τους. Μια κατάσταση που -εν μέσω πανδημίας- είναι επικίνδυνη για την υγεία των ίδιων και των οικογενειών τους. Μαζί τους είναι η μεγάλη πλειοψηφία των εκπαιδευτικών και των γονιών.\nΗ κυβέρνηση φέρει την απόλυτη ευθύνη για το γεγονός ότι, πέρα από κάτι γελοίες μάσκες-αλεξίπτωτα, δεν πήρε κανένα μέτρο για το ασφαλές άνοιγμα των σχολείων. Τώρα, αντί να ακούσει τα δίκαια αιτήματα των μαθητών, έχει ρίξει πάνω τους λυτούς και δεμένους για να τους τρομοκρατήσουν και να τους βρίζουν.\nΑπό τη μία, κάποιοι διευθυντές, στελέχη του υπουργείου Παιδείας, Αστυνομία και εισαγγελείς έχουν «στήσει αντίσκηνο» έξω από τα σχολεία εκτοξεύοντας απειλές απέναντι σε νέα παιδιά που παλεύουν για τη μόρφωση, τη ζωή και την υγεία τους. Από την άλλη, μερίδα των ΜΜΕ και δημοσιογράφων έχουν πάρει εργολαβία τη διαστρέβλωση και τη συκοφάντηση του περιεχομένου των μαθητικών κινητοποιήσεων.\nΔεν έχουν καν την τιμιότητα να αφήσουν τους μαθητές να επιλέξουν μόνοι τους τα αιτήματά τους. Οι μαθητές φωνάζουν ότι «η μάσκα δεν είναι η μόνη προστασία», ζητούν όριο 15 μαθητών ανά τμήμα, προσλήψεις περισσότερων καθηγητών, προσωπικού καθαρισμού κ.λπ. και εκείνοι τους αποκαλούν «αρνητές της μάσκας». Είχαν φροντίσει, βέβαια, να στρώσουν το έδαφος από τη μέρα του αγιασμού, όταν κυνηγούσαν με το «τουφέκι» τους 2-3 «ψεκασμένους» ακροδεξιούς γονείς σε κάθε περιοχή για να τους πάρουν δηλώσεις, αναγορεύοντάς τους σε «κίνημα».\nΛένε ότι οι μαθητές κάνουν καταλήψεις από άγνοια ή για «χαβαλέ», ότι απλά θέλουν τα σχολεία κλειστά. Όμως τα σχολεία που κλείνουν λόγω κρουσμάτων κορονοϊού -ακριβώς επειδή δεν έχουν γίνει αυτά που ζητούν οι μαθητές- κοντεύουν να φτάσουν σε αριθμό αυτά που είναι κλειστά λόγω κατάληψης. Εκεί, όμως, δεν υπάρχει πρόβλημα που χάνεται το μάθημα. «Τι να κάνουμε, άλλωστε; Αφού η οικονομία δεν αντέχει»...\nΕιρωνεύονται τους μαθητές, λέγοντας ότι «κάνουν καταλήψεις για τα "Rafale"», επειδή αντιπαραβάλλουν τα υπέρογκα ποσά που δαπανώνται για ΝΑΤΟικούς εξοπλισμούς με την υποχρηματοδότηση της Εκπαίδευσης. Δεν τους έχουν ικανούς να ασχολούνται με άλλα ζητήματα της επικαιρότητας, να κάνουν συγκρίσεις, να καταλήγουν σε συμπεράσματα. Δεν τους έχουν ικανούς να αποφασίζουν οι ίδιοι πότε, πώς και γιατί θα αγωνιστούν. Τους θεωρούν, όμως, ώριμους -και όντως είναι- να ψηφίζουν στις εκλογές από τα 17...\nΌπως λέει ένα σύνθημα των μαθητικών κινητοποιήσεων «Η νέα γενιά έχει ιδανικά…». Αυτό αποδεικνύεται αυτές τις μέρες. Η κυβέρνηση καλά θα κάνει να αφήσει τον επικίνδυνο «χαβαλέ» και να ικανοποιήσει τα αιτήματα των μαθητών πριν φτάσουμε στο σημείο να μην προλαβαίνουμε να μετράμε κρούσματα στα σχολεία. Οπότε, πριν αρχίσουν να λασπολογούν και να μιλάνε για «κίνημα του τίποτα», ας ακούσουν τους μαθητές και θα καταλάβουν πως τα αιτήματά τους δεν είναι ούτε «άγνοια, χαβαλές, πλάκα» ούτε άλλες ανερμάτιστες συκοφαντίες, τις οποίες έγραψε στο σημερινό του άρθρο ο Ηλ. Κανέλλης στα «ΝΕΑ», όπως ότι οι μαθητές θέλουν «κατάργηση του ρόλου του σχολείου». Φωτογραφία από σχολείο της Καβάλας είδε ο κος Κανέλλης. Φωτογραφία από τα συλλαλητήρια στην Αθήνα και τη Θεσσαλονίκη, με την υποδειγματική στάση των μαθητών, δεν είδε; Ή δεν του έκαναν για τα σενάρια που κατασκευάζει;


Άνοδος με ώθηση από τη μεταποίηση | Η ΚΑΘΗΜΕΡΙΝΗ\nΤο δολάριο επηρεάστηκε από αμφίσημες δηλώσεις στελεχών της Fed περί αναδίπλωσης του προγράμματος αγοράς τίτλων.\n3 Ιουνίου, 2021 03.06.2021 • 06:36\nΚοντά σε επίπεδα-ρεκόρ κινήθηκαν χθες οι μετοχές των ευρωπαϊκών επιχειρήσεων χάρις στο έντονο ενδιαφέρον για τους κλάδους της ενέργειας και των καταναλωτικών αγαθών. Επίσης, θετικά λειτούργησαν και τα δυναμικά οικονομικά στοιχεία από τις Ηνωμένες Πολιτείες και την Ευρώπη.\nΟ πανευρωπαϊκός δείκτης Stoxx 600 ολοκλήρωσε τη χθεσινή συνεδρίαση με άνοδο 0,28%, ενώ στην απέναντι πλευρά του Ατλαντικού την ίδια πορεία ακολουθούσαν και οι δείκτες Dow Jones και S&P 500 με κέρδη 0,04% και 0,07%, αντιστοίχως, πριν από το κλείσιμο της αμερικανικής αγοράς. Συνολικά τα διεθνή χρηματιστήρια ευνοήθηκαν ήδη από προχθές Τρίτη χάρις στα στοιχεία που αποτυπώνουν ισχυρή τόνωση της δραστηριότητας στη μεταποίηση στις ΗΠΑ και στην Ε.Ε. Επιπλέον, το επενδυτικό κοινό αναμένει και τα στοιχεία για την απασχόληση στις Ηνωμένες Πολιτείες αύριο, τα οποία θα επιβεβαιώσουν τη στέρεη ανάκαμψη της μεγαλύτερης οικονομίας του κόσμου.\nΕνδιαφέρον εκδηλώθηκε για τον όμιλο ψυχαγωγίας AMC Entertainment Holdings, ενώ η τιμή της μετοχής της Tesla, της εταιρείας που κατασκευάζει αποκλειστικά ηλεκτρικά οχήματα, σημείωσε πτώση μετά την ανακοίνωσή της ότι το μερίδιο αγοράς της μειώθηκε. Το ευρώ ως προς το δολάριο διατηρήθηκε αμετάβλητο στο 1,2213 δολάριο. Το αμερικανικό νόμισμα επηρεάστηκε από αμφίσημες δηλώσεις στελεχών της Fed για το ότι «ήρθε η ώρα να σκεφθούμε την αναδίπλωση του προγράμματος αγοράς τίτλων». Το αργό Ν. Υόρκης ανήλθε 1,5% στα 69 δολάρια το βαρέλι.\nΣτη Γηραιά Ηπειρο ο FTSE 100 ολοκλήρωσε τη χθεσινή συνεδρίαση με 0,39%, με 0,23% ο DAX στη Φρανκφούρτη, με 0,49% ο CAC 40 στο Παρίσι, με 0,23% ο FTSE MIB στο Μιλάνο, ενώ με -0,10% έκλεισε ο IBEX στη Μαδρίτη. Κινητήρια δύναμη της ανόδου αποδείχθηκαν οι ενεργειακοί όμιλοι χάρις στην απόφαση του ΟΠΕΚ και των συμμάχων του για προσεκτική επαναφορά της παραγωγής τον τρέχοντα μήνα και τον επόμενο. Θετικά κινήθηκαν και οι κλάδοι τροφίμων και ποτών, καθώς και ακινήτων εν αντιθέσει με την τεχνολογία και την εξόρυξη.\nΤέλος, όπως σημειώνουν αναλυτές της Generali Investments, το επενδυτικό κοινό έχει ήδη συνυπολογίσει την αισιοδοξία για τις προοπτικές ανάπτυξης, ενώ η επανεκκίνηση της οικονομίας δεν αναμένεται να το απογοητεύσει, καθώς προχωρούν ταχέως και οι εμβολιασμοί στην Ευρώπη.


παιρνω λεξοτανιλ εδω και 3 μηνες απο τοτε που γεννισα παθαινω κρισεις πανικου καθε μερα μπορειτε να μου πειτε κινδινευω ευχαριστω ρενα.. - Ρώτησε! - Ερωτήσεις Άρθρα Μέλη Εγγραφή\nΑπάντηση: Ναι δυστυχώς... Μπορείς βέβαια να πάρεις και μια πιο έγκειρη γνώμη για να είσαι σίγουρη :)\nΤο παθαίνετε εσεις αυτο?\nΑπάντηση: Κοίτα...Η Γονείς σου καπνίζουν/κάπνιζαν?\nΓιατί αν κάπνιζαν (η έστω ο ένας από τους δύο) μπορεί η αίσθηση για επιθυμία του τσιγάρου να εί...\nπροφανως απο που εχεις ειναι απο αγχος,τα αιτια δηλαδη ειναι ψ...\nπαιρνω λεξοτανιλ εδω και 3 μηνες απο τοτε που γεννισα παθαινω κρισεις πανικου καθε μερα μπορειτε να μου πειτε κινδινευω ευχαριστω ρενα..\tΑπαντήστε στην ερώτηση\nΨυχολογοι πρεβεζα Καταθλιψη πως αντιμετωπιζεται Υπνωτικα χαπια Ψυχολογος θεσσαλονικη Αυπνια θεραπεια Καταθλιψη θεραπεια χωρις χαπια Ψυχολογος πρεβεζα Καταθλιψη μετα απο αποβολη Ψυχολογοι λαρισας Στρες Δώστε την απάντησή σας στην ερώτηση:\nΚλιματισμος προσφορες Ζωγραφιες θαλασσα Κοκκινιστο κοτοπουλο με κριθαρακι Κουλουρακια κανελας παρλιαρος Chat με φωτογραφιες Πλοιο για σκιαθο μανιταρια τρουφας κνε πατρα χρηματιστηριο αθηνων διευθυνση νηστισιμο κεικ παρλιαροσ συνταγη piscina μαρινα ζεας ιατρικο αθηνων εαε κλιν περιστεριου τραπεζα πειραιως ηρακλειο τηλ ενοικιαζομενα δωματια συβοτα παργα οιδιπους τυραννος θεσσαλονικη εισητηρια Απαντημένες ερωτήσεις στην κατηγορία Ψυχική υγεία\nΤο παθαίνετε εσεις αυτο?\tΟταν τα ψυχολογικα μου ειναι σκατα πολυ σκατα ομως θελω να κλαψω,να πλαντάξω στο κλαμα. Αλλα εχω και μια περιεργη επιθυμία. Να καπνισω. Αν και δεν καπνισα ποτε στην ζωη μ . Αισθανομαι πως το καπνισμα ωρες ωρες το εχω αναγκη. Λετε να το ξεκινησω.? Τι να κανω δεν ξερω...\tΑπάντηση:\nΚοίτα...Η Γονείς σου καπνίζουν/κάπνιζαν?\nΓιατί αν κάπνιζαν (η έστω ο ένας από τους δύο) μπορεί η αίσθηση για επιθυμία του τσιγάρου να είναι κληρονομική. Πρωσοπικά η μάνα μου κάπνιζε πολλά χρόνια (Ευτυχώς το έκοψε)\nΚαι μικρότερος είχα και εγώ μια επιθυμία για κάπνισμα. Ποτέ όμως δεν το ξεκίνησα. Και τώρα δεν έχω την παραμικρή επιθυμία.Η ιδέα με τους στυλούς είναι πραγματικά καλή.Επίσης απόφυγε το αλκοόλ διότι όταν πίνεις η επιθυμία για κάπνιζμα αυξάνετε . Απλός κάνε υπομονή θα σου περάσει... Διαβάστε περισσότερα...\nNιωθω εναν κομπο στο στομαχιι...σαν να φοβαμαι οτι κατι θα συμβειι...το παθαινω συνεχεια..γιατι ομως?????\tΑπάντηση:\nτι ειναι αυτο που σε αγχωνει ησε φοβιζει..προσπαθησε να το καυταπολεμισεις η μιλησε σε καποιον κανε κατι να σε καθησυχασει τελος παντων. Διαβάστε περισσότερα...\nΜηνιγγίτιδα: Φόβος όλων των γονέων\tΑπάντηση:\n1. Η βακτηριδιακή ή μικροβιακή μηνιγγίτιδα η οποία ωφείλεται σε μόλυνση του ... Διαβάστε περισσότερα...\nΑγχος πρωτης φορας Αλκοολισμος συμπτωματα Καταθλιψη σε ηλικιωμενους Αντικαταθλιπτικα φαρμακα ladose Ψυχολογοι ευρεση εργασιας Βουλιμια θεραπεια Αγχος αποχωρισμου βρεφους Σχιζοφρενεια και οικογενεια Αγχος υπνος Ψυχολογος περιστερι Αυπνια στην εγκυμοσυνη Ψυχολογος λαμια Καταθλιψη μετα τη γεννα Αυτισμός και βλαστοκύτταρα Ψυχολογος Εγκεφαλος αυτοκινητου Φοβιες για αρρωστιες Ψυχολογοι στη θεσσαλονικη Ναρκωτικα αντιμετωπιση Σχιζοφρενεια και εγκυμοσυνη Βρείτε όλες τις απαντήσεις για:


ΕΙΚΑΣΤΙΚΟΝ - Φωτογραφία - Νίκος Μόσχος - "Αντί ταυτότητας..."\nΟ φωτογράφος Νίκος Μόσχος αν και μόνο 25 ετών κάνει την πρώτη του μεγάλη ατομική έκθεση (από τριάντα φωτογραφίες, με βασικό θέμα τον άνθρωπο και τη θάλασσα) στο Πνευματικό Κέντρο του Δήμου Αθηναίων (Αίθουσα Κόντογλου), στις 16 Νοεμβρίου 2005. Απόφοιτος της σχολής ΑΚΤΟ ασχολείται με την διαφημιστική φωτογραφία και επαγγελματικά πλέον με την φωτογραφία μόδας και την αρχιτεκτονική φωτογραφία.\nΤο 2004 είναι η χρυσή χρονιά για τον Νίκο Μόσχο. Συνεργάζεται με τα περιοδικά VITRINE, ELLE, ELLE Decoration, TIME OUT, ΕΥ ΖΕΙΝ και οι φωτογραφίες του γίνονται εξώφυλλα και αποσπούν εξαιρετικές κριτικές από ειδικούς και μη. Φωτογραφικό υλικό του νέου επαγγελματία δημοσιεύεται επίσης στην εφημερίδα ΕΛΕΥΘΕΡΟΤΥΠΙΑ και στο περιοδικό PHOTONET. Επιπλέον εκείνη τη χρονιά αναλαμβάνει την διεύθυνση φωτογραφίας στην ταινία μικρού μήκους AND I WAS ALONE για το commercial album DVD των Residents.\n«…Η φωτογραφική αυτή δουλεία του Νίκου Μόσχου ασχολείται με την παραλία και αποτελεί μια προσέγγιση τελείως διαφορετική και πρωτότυπη. Ένα μεγάλο μέρος από τις φωτογραφίες έχουν τραβηχτεί από ψηλά με την προοπτική της ματιάς των πουλιών. Αυτό και μονό θα ήταν αρκετό για να δείξει την πρωτοτυπία της…» όπως σημειώνει ο Άκης Ξανθάκης - Ιστορικός Φωτογραφίας.\n«…Ο Νίκος Μόσχος πέρα από μεγάλο ταλέντο, διέθετε όλες εκείνες τις σπάνιες ποιότητες που είναι απαραίτητες για να διακριθεί κανείς σ’ αυτόν τον ιδιαίτερο απαιτητικό και «μοναχικό» τομέα της φωτογραφίας. Άριστη τεχνική, εφευρετικότητα, προσήλωση, τεράστια αποθέματα υπομονής και κυρίως μεθοδικότητα μικροχειρουργού…»όπως σημειώνει επίσης ο Στέφανος Σάμιος, φωτογράφος- καθηγητής φωτογραφίας.


Γεια σας. Είμαι 36 ετών , ελεύθερη κ χωρίς παιδιά. Έχω ένα ινομύωμα μέσα στη μήτρα 7 εκατοστών, το οποίο ανακάλυψα τυχαία στη γυναικολογική εξέταση (δεν με ενοχλεί , ούτε έχω κάποια συμπτώματα).Μου είπαν ότι χρειάζεται χειρουργείο….καισαρική τομή. Ο φόβος μου είναι μήπως ξαναδημιουργηθεί ινομύωμα στη μήτρα πάλι. Είναι μεγάλη ατή η πιθανότητα;;;; Θέλω πολύ να κάνω παιδί…..Το χειρουργείο αυτό πέρα από τη μεγάλη αιμορραγία έχει επικινδυνότητα; Κ κάτι τελευταίο: Μπορώ να γυμνάζομαι; Ξεκίνησα pilates – δουλεύεις πολύ τη κοιλιά- κ ενώ μ αρέσει κ ήθελα ν συνεχίσω φοβήθηκα μήπως προκαλέσω μεγαλύτερο πρόβλημα στο ινομύωμα.\nΤο ινομύωμα το αφαιρούμε όταν επηρεάζει τον κύκλο της γυναίκας με μηνομητρορραγίες και όταν κάνει πιεστικά φαινόμενα στην κοιλιά.\nΠράγματι, 7 εκατοστά είναι ευμεγέθες ινομύωμα.\nΘα συζητήσεις με το γιατρό σου για το αν πρέπει να αφαιρεθεί ή όχι.\nΜέχρι να το αποφασίσεις, καλό θα είναι να είσαι συγκρατημένη με τη γυμναστική, όσο αφορά στην έντονη πίεση στα κοιλιακά τοιχώματα.\nΕπίσης, υπάρχει και η δυνατότητα λαπαροσκοπικής αφαίρεσης.\nΥπάρχει η δυνατότητα λαπαροσκοπικής αφαίρεσης παρολο το μεγάλο μέγεθος των 7cm ;;;\nΑν η θέση του ινομυώματος το επιτρέπει (λόγω πιθανής αιμορραγίας εννοώ), μπορεί να γίνει προσπάθεια λαπαροσκοπικής αφαίρεσής του.


Συγχωρώ και ξεχνώ! Πάνε μαζί αυτά τα δύο; - Γιάννης Ξηντάρας - Ψυχολόγος | Σύμβουλος Γάμου Αγία Παρασκευή, Χαλάνδρι, Γέρακας, Αθήνα\n15 February 2018 10 February 2020\nΣτα Αγγλικά η αντίστοιχη σχετική φράση είναι “forgive and forget” και σημαίνει ότι δίνω κάτι (for-give) και παίρνω επίσης κάτι με αυτό το δόσιμο (for-get). Tι δίνουμε και τι παίρνουμε σε αυτή τη δοσοληψία, λοιπόν; Δίνουμε κατανόηση και παίρνουμε ειρήνη του νου, την ησυχία μας. Στην ουσία, αν το καλοσκεφτούμε, όταν συγχωρούμε, ωφελούμε τον ίδιο μας τον εαυτό πρώτα. Τον ελευθερώνουμε. Είμαστε έτοιμοι για νέα πετάγματα, με άδειο το ρεζερβουάρ από εντυπώσεις, κακίες, πικρίες. Κι αν επιζητάμε δικαιοσύνη, ας μη γελιόμαστε, η ίδια η ζωή φέρνει ξανά και ξανά σε εμάς ό,τι χρειάζεται να πάρουμε, μέχρι να μάθουμε, μέχρι να περάσουμε το μάθημα. Ίσως θα έχετε ακούσει τη φράση: «Πάνω από την αρχή της δικαιοσύνης βρίσκεται η αρχή της φιλευσπλαχνίας».


zoornalistas: Η «αγανακτισμένη κάτοικος Εκάλης» και οι απολυμένοι του Ριζοσπάστη\nχρόνο υπηρεσίας στο ιστορικό έντυπο του ΚΚΕ τα 81 χρόνια ή κατά μέσο όρο 20 χρόνια ο καθένας τους. Από τους 14 απολυμένους δημοσιογράφους, μόνο οι 4 είχαν ταυτόχρονα και την ιδιότητα του κομματικού μέλους, ενώ σύμφωνα με αποκλειστικές πληροφορίες στη λίστα των ανεπιθυμήτων βρίσκεται και ο Νίκος Μπογιόπουλος, δημοσιογράφος και συγγραφέας. Ο Νίκος Μπογιόπουλος θα είχε δει ήδη την πόρτα της εξόδου, αλλά τα κομματικά στελέχη της εφημερίδας εκτιμούν ότι η απομάκρυνσή του θα επέφερε απρόβλεπτες αναταράξεις, εξαιτίας του ότι είναι προβεβλημένος δημοσιογράφος με έντονη δημόσια παρουσία και λόγο.\nΟι εναπομείναντες δημοσιογράφοι του Ριζοσπάστη παραμένουν απλήρωτοι για επτά μήνες, έχοντας εξαντλήσει τα όρια της αντοχής και της υπομονής τους. ενώ ως “σκοπίμως διαστρεβλωμένη” χαρακτηρίζεται και η οικονομική κατάσταση της εφημερίδας που παρουσιάζουν τα κομματικά στελέχη. Με βάση τις εισπράξεις από την κυκλοφορία και αφαιρώντας το 25% του πρακτορείου διακίνησης, ο Ριζοσπάστης συγκεντρώνει περίπου 300 χιλιάδες ευρώ έσοδα το μήνα, υπερκαλύπτοντας τη μισθοδοσία του προσωπικού. Όσον αφορά στο κόστος χαρτιού και εκτύπωσης και εφόσον η εφημερίδα εκτυπώνεται στην «Τυποεκδοτική» τα έξοδα αυτά είναι μόνο λογιστικά, αφού η συγκεκριμένη εταιρεία δημιουργήθηκε για να εκδίδεται ο Ριζοσπάστης με χαμηλό κόστος.\nΟ Κυριάκος Ζηλάκος, απολυμένος δημοσιογράφος του Ριζοσπάστη, με 25ετή θητεία στην εφημερίδα στο πολιτικό ρεπορτάζ και στο ρεπορτάζ του υπουργείου Εθνικής Άμυνας, στην προφητική –όπως αποδείχθηκε- παρέμβασή του στη συνέλευση των εργαζομένων που πραγματοποιήθηκε στις 18 του περασμένη Δεκέμβρη, σημείωνε μεταξύ άλλων τα εξής: «Δεν υπάρχουν καλές και κακές απολύσεις. Ο μισθός του εργαζόμενου είναι ιερό πράγμα γιατί αφορά το ψωμί του και όχι το παντεσπάνι του, όπως έλεγε και ο αείμνηστος Νίκος Καραντινός. Υπό την έννοια αυτή, ο διαχωρισμός κομματικοί ή μη κομματικοί μισθοί δεν υφίσταται. Όπως επίσης δεν υφίσταται και η έννοια της “εθελοντικής εργασίας” έτσι όπως προβάλλεται ως πλήρης απασχόληση, ενώ είναι άλλο πράγμα η εθελοντική προσφορά». - τρενο\nΤελεσίδικη καταδίκη Λαγού, Μίχου...\n► 17/01/21 - 24/01/21 (22)


Αρχική » Ο ζωγράφος Αλέξης Κυριτσόπουλος μιλάει στο Docville με αφορμή την έκθεσή του «Οι φαντασίες του ∆ον Κιχώτη»\n02.11.2021 | 11:35\nΟ Αλέξης Κυριτσόπουλος στην γκαλερί Σκουφά (ΤΑΤΙΑΝΑ ΜΠΟΛΑΡΗ/EUROKINISSI)\nΣυνάντησα τον Αλέξη Κυριτσόπουλο στην Γκαλερί Σκουφά όπου αυτές τις ηµέρες και έως τις 14 Νοεµβρίου φιλοξενείται η έκθεσή του µε τίτλο «Οι φαντασίες του ∆ον Κιχώτη». Ο χώρος έχει πληµµυρίσει από χρώµατα και οράµατα. Τα ζωντανά χρώµατα που τόσο αγαπάει ο ζωγράφος και που τον έχουν χαρακτηρίσει στη µέχρι τώρα πορεία του και τα οράµατα του αντιήρωα του Θερβάντες συνδυάζονται σε ένα «µπέρδεµα µεταξύ φαντασίας και πραγµατικότητας».\nΗ αυστηρότητα στο βλέµµα του Κυριτσόπουλου όταν συζητάς µαζί του σπάει αναπάντεχα από το ιδιότυπο χιούµορ του. Στη βιτρίνα της γκαλερί δεσπόζει ένα έργο µεγάλων διαστάσεων που απεικονίζει «κυριτσοπουλικά» τον ∆ον Κιχώτη και παραδίπλα κείτεται ένα λαβοµάνο του κουρέα, το «κράνος» του ιππότη της Μάντσα. «Παρατήρησα µια κυρία που πέρασε απέξω, είδε το έργο µου, έκανε τον σταυρό της και έφυγε άρον άρον» µου λέει γελώντας ο καλλιτέχνης.\nΟ Αλέξης Κυριτσόπουλος μπροστά σε έργο του με τον Δον Κιχώτη (ΤΑΤΙΑΝΑ ΜΠΟΛΑΡΗ/EUROKINISSI)\nΟ Κώστας Ουράνης βλέπει στο πρόσωπο του ∆ον Κιχώτη τους «τρελούς» που πηγαίνουν κόντρα στην κοινή λογική και ενίοτε αλλάζουν τον κόσµο, ενώ ο Κώστας Καρυωτάκης τους «κοντόφθαλµους οραµατιστές» που «σκοντάφτουν στη λογική και στα ραβδιά των άλλων». Ποια είναι η δική σας οπτική;\nΑπό το 2004 που διάβασα το βιβλίο του Θερβάντες µαγεύτηκα – από τότε δεν θέλω ούτε µπορώ να το αφήσω. Το έργο αυτό σηµατοδοτεί την εποχή που η Ευρώπη κλείνει το κεφάλαιο της µαγείας και ανοίγεται στον ∆ιαφωτισµό. Από µικρός ζωγράφιζα ιππότες και καουµπόηδες – µε γοήτευαν αυτοί οι ήρωες. Βέβαια, το επικό έχει εκλείψει από την εποχή µας· έχει αντικατασταθεί από τους ποδοσφαιριστές. Οταν βλέπεις τον Εµπαπέ να τρέχει είναι ιπποτικό δίχως άλλο. Για µένα ο ∆ον Κιχώτης είναι ένας αιθεροβάµων ήρωας. Αυτό που µε ιντριγκάρει είναι ότι θέλει να µεταµορφώσει την πραγµατικότητα, σαν να µην του αρέσει, να µην του φτάνει, και φαντάζεται πύργους, δεσποσύνες, άθλους.\nΒεβαίως, επειδή όλα αυτά είναι φαντάσµατα, συνεχώς αποτυγχάνει, τον δέρνουν, πέφτει. Μου αρέσει αυτή η πλευρά του – που δεν είναι ηρωικός ιππότης. Νίκησε ένα λιοντάρι της συµφοράς και ονοµάστηκε «ιππότης των λεόντων». Μετά το ξύλο που έφαγε ονοµάστηκε «ιππότης της ελεεινής µορφής». Μου είναι πολύ γλυκιά η κάθε αποτυχία του. Μου αρέσει αυτός ο ιππότης – ο θεός να τον κάνει. Ταιριάζει στην ιδιοσυγκρασία µου γιατί είναι µπατίρης ήρωας. Με παραπέµπει ακόµη και στον Θεόφιλο µε τα ιδανικά του και τις εκτός εποχής φουστανέλες του, που δεν είχε να φάει και τον χλεύαζαν, ή τον Σιρανό ντε Μπερζεράκ. ∆εν είναι ο Ριχάρδος ο Λεοντόκαρδος ή ο Ροµπέν των ∆ασών. Το ότι συνέχεια σπάει τα µούτρα του µού τον κάνει οικείο. Με συγκινεί η αδυναµία µες στη δύναµη.\nAλέξης Κυριτσόπουλος-Αφροδίτη Ερμίδη\nΕνας ζωγράφος που ξέρω ότι αγαπάτε πολύ είναι ο Πάουλ Κλέε, ο οποίος έλεγε ότι η φόρµα έρχεται πάντα πρώτη και ακολουθεί το θέµα. Ασπάζεστε αυτήν τη σειρά;\nΜου αρέσουν πολύ τα χρώµατα: µε αυτά εκφράζοµαι, όχι µε λόγια. Τα χρώµατα είναι ωραία από µόνα τους. Προτιµώ τρία χρώµατα τα οποία όµως στο χρωµατολόγιο της Kodak για το τύπωµα δεν υπάρχουν· µας βγαίνει η ψυχή στο τυπογραφείο. Η ώχρα, το µπλε των πολύ παλιών τετραδίων και το ροζ του πολύ φτηνού χαρτιού για τιµολόγια και των βρακιών-φουφούλων που φορούσαν οι γριές και έφταναν κάτω από το γόνατο. Ζωγραφίζω λοιπόν µε το χρώµα – το χρώµα καθορίζει το σχέδιό µου. ∆εν κάνω ένα σχέδιο στην αρχή µε µολύβι που το γεµίζω. Βάζω στα έργα µου χρώµατα που οδηγούν σε αρµονία. Ετσι λέω εγώ τουλάχιστον· µπορεί κάποιος να πει ότι κάνω βλακείες.\nΤα παιδεύετε τα έργα σας;\nΝαι, πολύ. Παρόλο που είµαι της αυτόµατης γραφής, δηλαδή ζωγραφίζω κατευθείαν, αυθόρµητα, όλο αυτό στη συνέχεια απαιτεί µεγάλη επεξεργασία. Το ζητούµενο ποιο είναι; Η ισορροπία µεταξύ λογικής και αισθήµατος. Αλλιώς κάνεις µουντζούρες. ∆εν µου αρέσει για παράδειγµα ο Ζαν-Μισέλ Μπασκιά. Ακόµη και στο αφηρηµένο χρώµα την ώρα που ψάχνεις να βρεις την ισορροπία, τον ρυθµό, εµπλέκεται η λογική. Όταν ήµουν µικρός έκανα ποδήλατο και έχασα τα πετάλια στη ∆ιδότου σε µια κατηφόρα και δεν µπορούσα να το σταµατήσω και η µάνα µου έτρεχε να µε σταµατήσει γιατί παρακάτω πέρναγε το τραµ. Ε κι εγώ κάνω τη µάνα µου… προσπαθώ να συµµαζέψω το έργο µου. Το ξέχειλο χρώµα πρέπει να γίνει τέχνη, να µην είναι ένα παιδικό σκαρίφηµα. ∆ηµιουργείται µια πάλη µεταξύ συναισθήµατος και λογικής. Εάν δεν ζυγίσεις το συναίσθηµα, µόνο του αχαλίνωτο θα γίνει µια µουντζούρα.\nΓιατί ο πολιτισµός στη χώρα µας δεν έχει τη θεσµική υποστήριξη που συναντάµε σε χώρες της βόρειας Ευρώπης;\nΟι Ελληνες θέλοντας και µη είναι ορθόδοξοι. Γιατί το λέω αυτό; Με αυτή την ψυχική διαµόρφωση, της ορθοδοξίας, δεν µπορείς να έχεις εσωτερική κατανόηση των αρχαίων. Τη σηµαντικότητα της ελληνικής αρχαιότητας µας την υπέδειξαν οι φιλέλληνες Ευρωπαίοι. Αυτοί που ζούσαν εδώ έπαιρναν τους αρχαίους κίονες και έχτιζαν τα σπίτια τους, δεν είχαν συνείδηση. Ζούµε 200 χρόνια σε µια σχιζοφρένεια µεταξύ αρχαιότητας και ορθοδοξίας και δεν µπορούµε να τα παντρέψουµε. Εχουν καταστρέψει την Ελευσίνα µε τα εργοστάσια. Εάν όµως στην περιοχή βρισκόταν µια Αγια-Σοφιά, ας πούµε, αυτό δεν θα συνέβαινε. Ζούµε σε µια χώρα που στα βιβλία της ιστορίας του δηµοτικού η Αναγέννηση και ο ∆ιαφωτισµός αναλύονται σε ελάχιστες αράδες, ενώ η µάχη της Γραβιάς σε 30. ∆εν βγαίνει άκρη έτσι.\n*Δημοσιεύτηκε στην εφημερίδα Documento στις 31/10/2021\nDOCVILLE • Αλέξης Κυριτσόπουλος • ΑΦΡΟΔΙΤΗ ΕΡΜΙΔΗ • ΕΙΚΑΣΤΙΚΑ • ΣΥΝΕΝΤΕΥΞΗ


Ο Πολιτιστικός Σύλλογος Κουτσουρά-Σταυροχωρίου συμμετείχε την Πανελλήνια δράση « Let’s do it Greece” - Κατηγορία: ΛΑΣΙΘΙ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΛΑΣΙΘΙ / Ο Πολιτιστικός Σύλλογος Κουτσουρά-Σταυροχωρίου συμμετείχε την Πανελλήνια δράση « Let’s do it Greece”\nΟ Πολιτιστικός Σύλλογος Κουτσουρά-Σταυροχωρίου συμμετείχε την Πανελλήνια δράση « Let’s do it Greece”\n05/04/2017 48 Προβολές\nΣυμμετείχαμε στην Πανελλήνια δράση « Let’s do it Greece” την Τρίτη 4 Απριλίου 12.00-14.00, σε συνεργασία με το Γυμνάσιο και Λύκειο και τους Συλλόγους γονέων και κηδεμόνων των σχολείων αυτών, υπό την αιγίδα της Δημοτικής Ενότητας Μακρύ Γιαλού του Δήμου Ιεράπετρας. Στη δάση αυτή παραβρέθηκαν ο Τοπικός Αντιδήμαρχος κ. Μανώλης Βρυγιωνάκης, ο Πρόεδρος του Τοπικού Συμβουλίου Σταυροχωρίου κ. Γιάννης Ζουμπουλάκης, η εντεταλμένη σύμβουλος σε θέματα Παιδείας και Πολιτισμού κ. Κική Χασάπη , ο Πρόεδρος του Συλλόγου Γονέων του Γυμνασίου κ.Κώστας Καμενάκης καθώς και άλλα μέλη των Δ.Σ. των Συλλόγων Γονέων και Κηδεμόνων.\nΉταν ένα καλό μάθημα καλλιέργειας του εθελοντισμού μέσα από την ευαισθητοποίηση εκατό περίπου μαθητών. Ο Δήμος μας προμήθευσε σακούλες, γάντια και ξεκινήσαμε από το Γυμνάσιο Κουτσουρά.\nΗ καθαριότητα σε κάθε τόπο, είναι βασική προϋπόθεση και σημαντικός παράγοντας για την ανάπτυξή του. Είναι δείγμα πολιτισμού. Γι αυτό στοχεύσαμε και σε αυτή την εκδήλωση στην ευαισθητοποίηση του κόσμου και ειδικά της μαθητιώσας νεολαίας σε περιβαλλοντικά θέματα.\nΩς Διοικητικό Συμβούλιο ευχαριστούμε για τη συνεργασία όλους όσους συμμετείχαν στη δράση αυτή και ιδιαίτερα τα παιδιά και τους Διευθυντές των Σχολείων κ. Δήμητρα Χαμηλάκη και Γεώργιο Περαντώνη. Επίσης ευχαριστούμε θερμά το σουπερμάρκετ κ. Μπάμπη Χατζάκη για την προσφορά νερών στα παιδιά και στους συνοδούς.\nΕπόμενο Άρθρο Συνάντηση Μανόλη Θραψανιώτη με τον Αν. Υπουργό Προστασίας του Πολίτη κ. Ν Τόσκα.


Γιώργος Θεοτοκάς - Θέλω Γράμματα - Περιθώριο\nΓιώργος Θεοτοκάς – Θέλω Γράμματα\nSeptember 19, 2021Πεζογραφία\nΣαν ο Δαμιανός τελείωσε τη τρίτη του ελληνικού, ο γερο-Φραντζής είπε πως αρκετά γράμματα είχε μάθει και ήτανε καιρός να πιάσει δουλειά. Ο μικρός θα ήτανε δεκατριώ ή δεκατεσσάρω χρονώ. Μόλις άρχιζε να αποκτά μια συνείδηση κάπως καθαρή του κόσμου και τον κατείχε κιόλας το πάθος της γνώσης. Ρουφούσε αχόρταστα ό,τι έντυπο του έπεφτε στα χέρια, λαϊκά αναγνώσματα, εφημερίδες, εκκλησιαστικά βιβλία. Το ασχημάτιστο και ερεθισμένο πνεύμα του δεν μπορούσε να σταματήσει πουθενά, γλιστρούσε απάνω απ’ όλα αυτά τα απλοϊκά διαβάσματα προς όλες τις μεριές, προμάντευε θολά και λαχταρούσε κάποιες ανώτερες περιοχές της μάθησης. Δεν ήξερε βέβαια τι νόημα είχαν αυτά τα άγνωστα πράματα που τον σαγήνευαν τόσο. Ακολουθούσε αυθόρμητα την ορμή της ψυχής του, που τον έσερνε προς τα εκεί, και ονειρευότανε να γίνει μια μέρα ένας μεγάλος δάσκαλος που να κατέχει καλά, με τα δυο του χέρια, όλην τη σοφία των ανθρώπων, όλα τα βιβλία, όλα τα «γράμματα», και να μοιράζει γενναιόδωρα αυτούς τους θησαυρούς στους τριγυρινούς του. Η ικανότητά του να μαθαίνει ήτανε καταπληκτική κι η υπεροχή του αναγνωρισμένη σ’ όλο το σχολειό από δασκάλους και μαθητές.\nΜόλις πληροφορήθηκε τις προθέσεις του πατέρα του, ο μικρός έμπηξε τα κλάματα και τις φωνές. Δεν ήθελε, δεν μπορούσε να αρνηθεί τα βιβλία του και τα όνειρά του. Ζήτησε βοήθεια τριγύρω του, μα ούτε η μάνα του ούτε οι αδελφές του ήταν ικανές να καταλάβουν τον καημό του. Τον ψευτοπαρηγόρησαν λιγάκι κι ύστερα τον κορόιδεψαν και του γύρισαν τις πλάτες. Ο μικρός μαζεύτηκε σε μια γωνιά, χτυπούσε το στήθος του με τις γροθίτσες του και ούρλιαζε μες στους λυγμούς του:\n— Θέλω γράμματα! Θέλω γράμματα!\nΟ Παπασίδερος τόλμησε κάποτε να ανακατωθεί.\n— Το παιδί αγαπά τα γράμματα, είπε. Πρέπει να σπουδάσει αφού είναι θέλημα Θεού.\n— Το γένος δεν έχει ανάγκη από πολλά γράμματα, αποκρίθηκε απότομα και ξερά ο γερο-Φραντζής, το γένος έχει ανάγκη από παράδες. Με τους παράδες θα αρματώσουμε καράβια και θα κάνουμε στρατό και θα ξαναπάρουμε την Πόλη και την Αγια-Σοφιά, να γίνει το θέλημα του Θεού.\nΚι ενώ ο παπάς κάτι προσπαθούσε να αντιλογήσει, ο γέρος, βρόντησε τη γροθιά του απάνω στο τραπέζι και ξεφώνισε:\n— Σκασμός, παπά! Αφέντης είμαι στο σπιτικό μου και δεν έχω να δώσω λόγο μηδέ σ’ εσένα μηδέ στοντοβλέτι.\nΚαι με τη φωνάρα του ο Δαμιανός τρόμαξε τόσο πολύ που του κοπήκανε μονομιάς τα δάκρυα και τις γυναίκες τις έπιασε πανικός και βγήκανε στο δρόμο και κρυφομιλούσανε φοβισμένες με τις γειτόνισσες.\nΟ Παπασίδερος μάζεψε τα ράσα του κι έφυγε αμίλητος. Ο γερο-Φραντζής ήτανε πρεσβύτερός του και το κάτω της γραφής αφέντης ήτανε, όπως έλεγε. Δικαίωμά του να κανονίζει κατά το κέφι του τις τύχες της γυναίκας του και των παιδιών του. Οι τριγυρινοί χρωστούσανε να σέβουνται τη νόμιμη εξουσία του οικογενειάρχη και να μην του δημιουργούνε ζιζάνια. Τέτοια ήτανε τότε, στις πολίτικες συνοικίες, η καθιερωμένη τάξη των πραγμάτων.\nΟ μικρός στρώθηκε κάποτε στη δουλειά θέλοντας και μη. Βοηθούσε όλη μέρα τον πατέρα στο μαγαζί ή έτρεχε στα ψούνια και στα θελήματα από τη μιαν άκρη της Πόλης στην άλλη, φορτωμένος ζεμπίλια και μπόγους. Το βράδυ, σαν έκλεινε το μαγαζί, καθότανε με τις ώρες στο φως του κεριού, να μετρά τις εισπράξεις της ημέρας και να κρατά τα κατάστιχα. Γυρνούσε σπίτι του, αργά τη νύχτα, βουτηγμένος στη λάσπη, κατάκοπος, ζαλισμένος, μην ακούοντας ποτές έναν καλό λόγο από κανέναν. Μονάχα γρίνες, καβγάδες, κλαψιαρίσματα και το μουγγρητό του πατέρα, που τον κυνηγούσε παντού.\nΑυτή η κατάσταση βάσταξε μερικούς μήνες. Ο Δαμιανός, παρά την κούρασή του και παρά τις φωνές, που δεν τον άφηναν ούτε μια μέρα να ηρεμήσει, δεν εννούσε να το βάλει κάτω. Στριφογύριζε συνεχώς τα μεγάλα σχέδιά του στο κεφάλι του και πάσχιζε να κλέψει καμιάν ώρα από τη δουλειά ή τον ύπνο για να την αφιερώσει στα αγαπημένα του «γράμματα». Είχε φτιάσει κρυψώνες στις πιο απόμερες γωνιές του σπιτιού, του μαγαζιού για να χώνει τις φυλλάδες του και τις ξέθαβε και τις μελετούσε σαν ήτανε μόνος. Άλλοτε πάλι κατόρθωνε να το σκάσει στις ακτές του Τοπχανά ή του Ντολμά-Μπαξέ, ξαπλωνότανε σε κανένα έρημο κήπο και διάβαζε ή ονειροπολούσε, κοιτάζοντας τα νερά του Βοσπόρου. Τον έπιανε τότες ένα βαρύ παράπονο κι έκλαιγε μοναχός του με το πρόσωπο χωμένο στα χορτάρια. Ο γερο-Φραντζής, σαν τον τσάκωνε να διαβάζει, τον έδερνε και του έσκιζε τα βιβλία, φωνάζοντάς τον τεμπέλη, χασομέρη και παράσιτο. Οι γυναίκες παρακολουθούσαν τις σκηνές από μακριά, χωρίς να μιλούν, μα, σαν ξεθύμαινε ο γέρος, μάλωναν κι αυτές το αγόρι με τη σειρά τους:\n— Γιατί μωρέ πεισματάρικο, δεν κάνεις το θέλημα του αφέντη σου, να ησυχάσει κι αυτός, να ησυχάσουμε κι εμείς από τα νεύρα του και τις φωνάρες του, που πάει να μας ξεμυαλίσει; Γιατί, μωρέ μυξιάρικο, δε λυπάσαι τη μάνα σου και τις αδερφές σου;\n— Θέλω γράμματα! αποκρινότανε κλαίγοντας το παιδί.\nΈνα τέτοιο ξυλοκόπημα πιο γερό ίσως από τα άλλα, έκρινε την κατάσταση. Ο Δαμιανός, ένα βράδυ, το ‘σκασε από το σπίτι του και κανείς δεν τον είδε τρεις ολόκληρες μέρες. Περιπλανήθηκε μες στην Πόλη, χειμώνα καιρό, σα χαμένο σκυλί, και κοιμήθηκε ο Θεός ξέρει πού. Μονάχα το τρίτο βράδυ πρόβαλε στην πύλη της Παναγιάς, κουρελιασμένος, καταλασπωμένος, δαρμένος από τον πυρετό κι από την πείνα. Η εκκλησία ήτανε σχεδόν άδεια και μισοσκότεινη. Μερικές γυναίκες του λαού και τρεις τέσσερις γέροι προσευχότανε και σταυροκοπιότανε εμπρός στο Ιερό, ενώ ο Παπασίδερος διάβαζε τον εσπερινό:\n— Υπέρ της άνωθεν ειρήνης και της σωτηρίας των ψυχών ημών του Κυρίου δεηθώμεν.\nΥπέρ του αγίου Οίκου τούτου και των μετά πίστεως, ευλαβείας και φόβου Θεού εισιόντων εν αυτώ του Κυρίου δεηθώμεν.\nΥπέρ της Πόλεως ταύτης, πάσης πόλεως, χώρας και των πίστει οικούντων εν αυταίς του Κυρίου δεηθώμεν…\nΟ μικρός σταμάτησε στην είσοδο και δεν τολμούσε ή δεν είχε τη δύναμη να προχωρήσει. Στεκότανε και κοίταζε εκστατικά την ιεροτελεστία, χωρίς να σκέπτεται τίποτα, παραδομένος στην αργή ψαλμωδία και στη δυνατή μυρωδιά του θυμιάματος. Τα κεριά των πολυελαίων κι οι καντήλες σκορπούσανε στο Ιερό και στο κέντρο της εκκλησίας ένα δειλό, κοκκινοκίτρινο φως που έκανε να γυαλίζει το ασήμι των εικονισμάτων. Οι ίσκιοι των ανθρώπων έτρεμαν απάνω στο δάπεδο και στις κολόνες. Ένα ελαφρό, διάφανο σύννεφο αρωματισμένου καπνού τα σκέπαζε όλα και σα να τα εξαΰλωνε. Ο Παπασίδερος, μαύρος, μακρύς κι αδύνατος, ξεχώριζε απότομα, στο φόντο της σκηνής, απάνω στα θαμπά χρώματα της Ιερής Πύλης δεσπόζοντας από ψηλά τους σκυμμένους πιστούς. Κουνούσε μονάχα το κεφάλι και ολοένα προσφωνούσε τον Θεό του με βραχνή φωνή:\n—Ότι αγαθός και φιλάνθρωπος Θεός υπάρχεις, και σοι την δόξαν αναπέμπομεν, τω Πατρί και τω Υιώ και τω Αγίω Πνεύματι, νυν και αεί και εις τους αιώνας των αιώνων…\nΤο αστραφτερό μάτι του δεν άργησε να διακρίνει το Δαμιανό στην άλλην άκρη του ναού, μα δεν του έκανε κανένα νόημα. Τελείωσε την ακολουθία του ο παπάς χωρίς να βιαστεί κι ύστερα μπήκε στο Ιερό, περιμένοντας να αδειάσει ολότελα η εκκλησιά. Και σαν ξαναβγήκε, είδε το παιδί, που στεκότανε πάντα στην ίδια θέση, έρημο και θλιβερό, με γουρλωμένα τα μάτια κι ανοιχτό το στόμα, σαν αποβλακωμένο.\nΟ Παπασίδερος βάδισε μονομιάς καταπάνω του. Το βλέμμα του γυάλιζε μες στο ημίφως. Ήτανε πολύ νευριασμένος κι έμοιαζε απειλητικός.\n— Τι θες εδώ; ρώτησε βίαια.\n— Θέλω γράμματα! αποκρίθηκε ο μικρός αυθόρμητα, μηχανικά, χωρίς να σκεφτεί τι έλεγε, με το ίδιο πάντα αφαιρεμένο και παράξενο ύφος.\n— Γιατί έφυγες, μωρέ, από το σπίτι σου;\n— Θέλω γράμματα! ξανά ‘πε το παιδί.\n— Πήγαινε να με περιμένεις στο προαύλιο! πρόσταξε ο παπάς.\nΚι ενώ ο μικρός στεκότανε απολιθωμένος και τον κοίταζε κατάματα δίχως να καταλαβαίνει τα λόγια του, ο παπάς του φώναξε ακόμα πιο βίαια, σηκώνοντας κιόλας την κοκαλιάρικη χερούκλα του:\n— Πήγαινε έξω αμέσως, να μη σε σπάσω στο ξύλο!\nΟ μικρός, σαν να ξύπνησε από τη νάρκη του μπροστά στην απειλή του ξύλου, τινάχτηκε μονομιάς προφυλάγοντας το κεφάλι του με τα χεράκια του κι έτρεξε έξω. Ο Παπασίδερος στάθηκε μια στιγμή στη μέση της εκκλησίας, έβγαλε το καλυμμαύκι του, σφούγγισε τον ιδρώτα του προσώπου του με το ρασομάνικό του κι αναστέναξε βαθιά. Ύστερα βάδισε αργά προς την Ιερή Πύλη, σταμάτησε μπροστά στην εικόνα της Παναγιάς και σωριάστηκε χάμω γονατιστός κρατώντας το κεφάλι του μες στις παλάμες του. Έμεινε έτσι λίγες στιγμές, τρέμοντας σύγκορμος. Σαν συνήρθε κάπως, σήκωσε το κεφάλι και κοίταξε την εικόνα.\n— Παναγιά Μαρία, είπε, βοήθησε αυτό το έρημο πλάσμα του θεού. Προστάτεψέ το από τα χτυπήματα της μοίρας κι από τους πειρασμούς του Σατανά. Βοήθησε να γίνει άνθρωπος ενάρετος και περισπούδαστος και να δουλέψει για την πίστη του Χριστού και για τη δόξα του γένους. Σε υπηρέτησα πιστά όλην τη ζωή μου, Παναγιά μου, ας είναι αυτή η αμοιβή μου.


anagnostria: Ιανουαρίου 2016\n(Ποίηση και Ιστορία)\nΓιατί μας δυσκολεύεις κύριε Ροδίτη;\n"πόνους παλιούς που μέσα μας κοιμούνται";\nΤι σου φταίξαμε;\nΔιάβασα χωρίς διακοπή σε μια πρώτη ανάγνωση το βιβλίο του Άντη Ροδίτη "τα Γράμματα στη Μητέρα του Κώστα Μόντη". Κι ύστερα το ξανάρχισα έχοντας πλάι μου και συχνά ανατρέχοντας και ξαναδιαβάζοντας τα ίδια τα "Γράμματα". Τα είχα διαβάσει πολλές φορές στο παρελθόν, είχα γράψει γι' αυτά, είχα διδάξει κάποιο απόσπασμα. Όμως η καινούρια ματιά με την οποία τα βλέπει ο Ροδίτης, η ανάλυσή τους σε συνδυασμό με τα ιστορικά γεγονότα που στάθηκαν η αφορμή για τη δημιουργία τους, αποτελεί μια σπουδή στα "Γράμματα" που ως τώρα δεν έχει παρουσιαστεί στο εύρος και στο βάθος που μας δίνει ο Ροδίτης.\nΈνας άλλος μας ποιητής, ο Κυριάκος Χαραλαμπίδης, διατύπωσε σε ομιλία του για τον Μόντη το 1984 την εξής άποψη, άποψη που ο Ροδίτης παραθέτει και στο οπισθόφυλλο του βιβλίου του: "Θ' άξιζε αλήθεια να μπει κανένας στον πειρασμό να προσπαθήσει να κάνει μια ανάλυση αυτών των στίχων και μια αντιπαραβολή με συγκεκριμένες ιστορικές καταστάσεις". Στηριγμένος σ' αυτή την εισήγηση ο Άντης Ροδίτης, αλλά και στο ότι 31 χρόνια μετά (τη δήλωση Χαραλαμπίδη) και 43 από την κυκλοφορία του "Δευτέρου Γράμματος" (1972) "ούτε ο Χαραλαμπίδης, ούτε άλλος απ' όσο ξέρω, δεν υπέκυψε στον πειρασμό ή δεν τον αντιμετώπισε ευθέως δοκιμάζοντας μια εκτεταμένη ανάλυση έστω ενός από τα δύο πρώτα Γράμματα, αφού όλα μαζί κρίνονταν "φρονίμως" (όσες φορές "κρίθηκαν") σχεδόν πάντα εν συντομία και αποσπασματικά", επιχειρεί ο ίδιος την ανάλυση αυτή.\nΠώς τώρα εγώ μπορώ να παρουσιάσω ένα βιβλίο που αναλύει ένα μεγαλόπνοο έργο, μια μελέτη που στηρίζεται σε ευρύτατη γνώση πηγών, που οι παραπομπές του περιλαμβάνουν λογοτεχνικά περιοδικά, Ιστορία της Λογοτεχνίας και μελέτες, τον Έλιοτ και τον Έγκελς, Θουκυδίδη και Πλάτωνα και Αριστοτέλη, Σεφέρη και Ναζιανζηνό, έγγραφα του Φόρειν Όφις και τα Άπαντα του Μακαρίου, Καβάφη και ΝΑΤΟ και πλήθος άλλα; Μια πολύ αδρομερή σκιαγράφηση μπορώ να κάνω, όχι παρουσίαση, όλα τα άλλα αφήνονται στον αναγνώστη του βιβλίου.\nΑπό την αρχή ήδη δηλώνεται η συγγένεια των "Γραμμάτων" με την "Ερημη Χώρα" του Έλιοτ, συγγένεια που πρώτος επεσήμανε ο Αντρέας Χριστοφίδης, χαρακτηρίζοντας ως "ερημιά" και "κρανίου τόπο" το μέρος από όπου ξεκινά ο Μόντης να γράψει (Δεύτερο Γράμμα), αλλά, κατά τον Ροδίτη, ο Χριστοφίδης δεν τόλμησε να προχωρήσει "στα ενδότερα της θύρας που άνοιξε". Το τολμά τώρα ο ίδιος και η απήχηση της "Έρημης Χώρας" ακούγεται σαν ηχητικό υπόστρωμα σ' όλη τη μελέτη.\nΜεταξύ ενός Εισαγωγικού κεφαλαίου και ενός Υστερογράφου μεσολαβούν έντεκα κεφάλαια ανάλυσης των "Γραμμάτων". Τα τέσσερα πρώτα, Η πληγή είναι η ελπίδα, Έρημη Χώρα-Κρανίου Τόπος, Από την έπαρση στον κυφωνισμό, Μήτε ζωντανοί μήτε πεθαμένοι, αφορούν στο "Πρώτο Γράμμα" (1965) καθώς και σε γενικότερα θέματα της ποίησης του Μόντη. Ένα σύντομο τελευταίο κεφάλαιο, "Πέρα από την απελπισία", αναφέρεται στο "Τρίτο Γράμμα" (1980), "που δεν είναι εξίσου με το "Δεύτερο" σπουδαίο ποίημα". Ένα κεφάλαιο, "Η ουρά που ήθελε να κουνά τον σκύλο", έχει καθαρά ιστορικό-πολιτικό περιεχόμενο, ενώ το μεγαλύτερο μέρος του βιβλίου και σημαντικότερο, πιστεύω, είναι η ανάλυση του "Δεύτερου Γράμματος" (1972). Της ταραγμένης εποχής που μεσολάβησε από το 1965 του "Πρώτου" ως το 1980 του "Δεύτερου" Γράμματος, των χρόνων που ο Ονήσιλος έστελλε τις μέλισσές του να μας ξυπνήσουν, κατά έναν άλλο μέγιστο ποιητή μας, αλλά που "όλες ψοφήσανε πάνω στο παχύ μας δέρμα". Πίσω από τους στίχους ο σπαραγμός, η κρυπτική, λόγω των σκοτεινών καιρών και της αντιπνευματικότητας, ποιητική διατύπωση, η ενόραση και η προφητική σχεδόν δύναμη του ποιητικού λόγου:\n...σαν την ανεξήγητη, λέω, βουνοσειρά της Κερύνιας\nπου σήμερα είναι κι αύριο δεν είναι,\nπου σήμερα είναι κι αύριο δεν ξέρουν, δεν άκουσαν,\nπου σήμερα έχει όνομα\nκι αύριο δεν έχει...\nΑσφαλώς πάντα στην ποιητική ερμηνεία υπόκειται ένα μέρος τουλάχιστον υποκειμενικού στοιχείου. Ο Άντης Ροδίτης καταθέτει (αν δεχτούμε ότι δεν τεκμηριώνει) την άποψή του. Εναπόκειται σ' άλλους μελετητές, ειδικά μάλιστα τους ονομαστικά αναφερόμενους, να ανασκευάσουν, να αντιτείνουν, να εκφέρουν τον δικό τους λόγο. Ας μην ξεχνούν όμως πως πέρα από τους κρυπτικούς στίχους υπάρχουν και οι διαυγέστατοι στίχοι που δεν επιδέχονται καμιά διφορούμενη ερμηνεία και που ο Άντης Ροδίτης επικαλείται, μαζί βέβαια και με πολλούς άλλους στίχους από την ποίηση του Μόντη:\nπου 'ταν γεμάτα χρωματιστή "Ένωση",\nπου 'ταν γεμάτα "Ένωση" διακοσμημένη με γιασεμιά και λεμονανθούς και μαργαρίτες\nθα πετάξουμε τ' αγαπημένο αναμνηστικό σκουφί του Γυμνασίου\nμε την "Ένωση" στο γείσο,\nθα πετάξουμε τον χάρακά τους\nκαι τη τσάντα και τη μπάλα και το ποδήλατο\nπου 'γραφαν "Ένωση";\n(Κύπρος εν Αυλίδι, 1976)\nΑναρτήθηκε από anagnostria στις 9:37 μ.μ. 1 σχόλιο:\nΑναρτήθηκε από anagnostria στις 4:49 μ.μ. 4 σχόλια:\nΕίναι ιστορικό μυθιστόρημα; Είναι αστυνομικό; Είναι αισθηματικό; Τίποτα από αυτά, αλλά και όλα μαζί, με τη μείξη των οποίων, κατά ένα μυστηριώδη τρόπο αυτός ο παραμυθάς, ο Σκωτσέζος Φίλιπ Κερ, κατορθώνει να σε κρατά αιχμάλωτο μιας ανεξήγητης αναγνωστικής σαγήνης.\nΕίναι το τρίτο μυθιστόρημά του που διαβάζω (το πέμπτο, αν λάβουμε υπ' όψιν ότι "Η τριλογία του Βερολίνου" είναι ουσιαστικά τρία βιβλία). Ο κεντρικός χαρακτήρας, ο Μπέρνι Γκούντερ, είναι σε όλα ο πρωταγωνιστής και τον τύπο του έχω σκιαγραφήσει αρκετά τόσο στην "Τριλογία του Βερολίνου" όσο και στη "Μοιραία Πράγα".\nΕίναι ο "μοναχικός καβαλάρης". Δεν έχει γυναίκα, δεν έχει παιδιά, πίνει πολύ, καπνίζει πολύ, μισεί τους Ναζί αλλά τους υπηρετεί, χρησιμοποιεί το μυαλό του πιο πολύ από το πιστόλι του, του αρέσουν οι ωραίες γυναίκες, ο λόγος του διακρίνεται από κυνισμό κι ένα ιδιότυπο χιούμορ. Υπήρξε αστυνομικός στο τμήμα Ανθρωποκτονιών της Αστυνομίας, έφυγε για ένα διάστημα και εργάστηκε ως ιδιωτικός ντετέκτιβ, ξαναπροσλήφθηκε και τώρα τον συναντάμε στο Γραφείο Εγκλημάτων Πολέμου. Η εποχή είναι πάντα η ίδια. Ο Β' Παγκόσμιος Πόλεμος, άλλοτε λίγο πριν ή λίγο μετά, άλλοτε κατά τη διάρκειά του. Ο Γκούντερ δεν είναι Ναζί. Πολύ συχνά μάλιστα εκφράζεται εναντίον τους. Όμως, παρ' όλ' αυτά, λόγω των εξαιρετικών ικανοτήτων του, το καθεστώς τον χρησιμοποιεί.\n"Η γυναίκα από το Ζάγκρεπ" αρχίζει το 1956 με τον Μπάρνι, που εργάζεται τώρα σ' ένα ξενοδοχείο στην Κυανή Ακτή, να παρακολουθεί μια ταινία. Η πρωταγωνίστρια της ταινίας, η ηθοποιός Ντάλια Νρέσνερ, οδηγεί τη σκέψη του πίσω στο 1942, όταν για ένα σύντομο διάστημα είχε συνδεθεί μαζί της. Ήταν τότε που ο Υπουργός Προπαγάνδας, ο πασίγνωστος Γιόζεφ Γκέμπελς, ως μέτοχος μιας μεγάλης κινηματογραφικής εταιρείας, θέλει οπωσδήποτε την Ντάλια, με την οποία είναι ερωτευμένος, ως πρωταγωνίστρια στη νέα του ταινία. Όμως εκείνη αρνείται, θέτοντας ως όρο την εξακρίβωση της τύχης του πατέρα της, του οποίου τα ίχνη έχουν χαθεί κάπου στη Γιουγκοσλαβία. Μόνη λύση για τον Γκέμπελς να αναθέσει σε κάποιον αυτή την αποστολή κι αυτός ο κάποιος είναι βεβαίως ο Μπέρνι Γκούντερ.\nΤο ταξίδι στη σπαρασσόμενη Γιουγκοσλαβία θα μας αποκαλύψει πολλά για την κατάσταση στη χώρα αυτή κατά τη διάρκεια του Β΄ Παγκοσμίου Πολέμου, για τη ναζιστική οργάνωση των Ουστάσι, το μίσος των Κροατών προς τους Σέρβους, τον ρόλο των Ναζί και τα απίστευτα εγκλήματα.\nΌταν η περιπέτεια αυτή τελειώνει, μια άλλη αποστολή αναμένει τον Γκούντερ, που σχετίζεται πάλι με την Ντάλια αλλά και με άλλη υπόθεση, στην Ελβετία αυτή τη φορά, ουδέτερη στον πόλεμο χώρα, αλλά που ο Χίτλερ είχε τα σχέδιά του για πιθανή εισβολή.\nΕίναι απίστευτες οι γνώσεις του συγγραφέα από τόπους, γεγονότα, πρόσωπα. Δυσκολεύεσαι να πιστέψεις πως ο Φίλιπ Κερ, με την τόσο λεπτομερή γνώση του Βερολίνου, δεν είναι Γερμανός. Αλλά όπου κι αν δρα ο ήρωάς του, στη Γιουγκοσλαβία, στο Ζάγκρεπ, στη Ζυρίχη ή στην ύπαιθρο της Ελβετίας η ίδια ρεαλιστική απεικόνιση του χώρου μας μεταφέρει πειστικά εκεί όπου διαδραματίζονται τα γεγονότα. Τα ιστορικά πρόσωπα, ο Γκέμπελς, ένας άλλος υπουργός, ο Σέλενμπεργκ, ο Τίτο, ο Κουρτ Βάλντχάιμ (αν και με μικρότερο ρόλο οι δυο τελευταίοι) και πολλά άλλα ενισχύουν την αληθοφάνεια των γεγονότων. Από τον κύριο κορμό της ιστορίας διακλαδίζονται άλλες παρεμφερείς ιστορίες, που όλες όμως στο τέλος βρίσκουν τον συνδετικό τους κρίκο.\nΑν μια κρύα, χειμωνιάτικη μέρα διαθέτετε άφθονο ελεύθερο χρόνο, αν θέλετε να ξεχάσετε τα προβλήματά σας και ό, τι άλλο σας απασχολεί, αν θέλετε να ξεφύγετε από την παρούσα ζοφερή πραγματικότητα, πάρτε στα χέρια σας οποιοδήποτε βιβλίο του Φίλιπ Κερ. Θα σας παρασύρει μακριά απ' όλα αυτά και μάλλον δεν θα το αφήσετε από τα χέρια σας πριν φτάσετε στο τέλος.\nΕγώ περιμένω το επόμενό του που ήδη προαναγγέλλεται για το 2016 και θα έχει τίτλο "Η άλλη πλευρά της σιωπής".


διαμονη στη Παρο, βιλες στη Παρο\nΔΙΑΜΟΝΗ ΣΤΗ ΠΑΡΟ\nΣΠΙΤΙΑ ΚΑΙ ΒΙΛΕΣ ΠΡΟΣ ΕΝΟΙΚΙΑΣΗ ΣΤΗΝ ΟΜΟΡΦΗ ΠΑΡΟ\nΕδώ έχουμε δημιουργήσει μια λιστα απο τις βίλες και τα καλοκαιρινα σπιτια που σας προσφερνουμε για τις διακοπες σας στη Πάρο. Αν γνωρίζετε το νησί της Πάρου, μπορείτε να δείτε τις βίλες ανά περιοχη, σας δημιουργήσαμε έναν χάρτη του νησιού, πατήστε την περιοχή που σας ενδιαφέρει και δείτε τι υπάρχει. Όλες οι βίλες γράφουν την τιμή ημέρας στη πλήρης περιγραφή. Πατήστε εδώ για να δείτε τον χάρτη με τις βίλλες στη Πάρο. Θα είμαστε στη διαθεσή σας για οποιαδήποτε διευκρίνηση ή ερώτηση. Απλά επικοινωνήστε με το :\ninformation@abettergreece.com ή στα τηλέφωνα +30 69 34 620 501 / +30 22840 24879 θα χρειαστεί να σημειώσετε τα ονόματα των σπιτιών που σας ενδιαφέρουν για να μπορούμε να σας βοηθήσουμε με περισσότερες πληροφορίες. για τη διαμονή στη Πάρο, θα μιλήσετε με την κυρία Κατερίνα Αν σας ενδιαφερουν βίλες στην Αντίπαρο, πατήστε εδώ Περιοχη Παροικια\nΒίλλα Λεοναρντο στην Αγία Ειρήνη Παροικιάς (Για 8 - 10 άτομα) Μεγάλη βίλλα 220 τ.μ στην περιοχή της Αγίας Ειρήνης στη Πάρο. Το σπίτι είναι χτισμένο σε ένα επίπεδο και προσφέρει άνετη διαμονή για 8 - 10 άτομα. Με 4 μεγάλα υπνοδωμάτια, 3 μπάνια, μεγάλο σαλόνι, πλήρης εξοπλισμένη κουζίνα, καθιστικό, μεγάλες βεράντες με πανοραμική θέα και ιδιωτική πισίνα. Ιδιωτική βίλλα με ιδιωτικό πάρκιγκ, μόλις 800 μέτρα από την διάσημη παραλία του Παροσπόρου στην Πάρο. Διαβάστε περισσότερα, δείτε περισσότερα...\nΑν σας ενδιαφέρει η βιλλα και χρειάζεστε περισσότερες πληροφορίες, παρακαλούμε επικοινωνήστε: information@abettergreece.com ή στα τηλέφωνα +30 69 34 62 05 01 / +30 2284 0 24 879 Μικρες βιλες στο Κρωτηρι της Παρου Προσφέρουμε ανεξάρτητες παραθαλάσσιες βιλες για διαμονή, 4 λουξ στούντιο και 2 λουξ διαμερίσματα. Τα στούντιο είναι περίπου 25μ ² με μια εσοχή, μικρή κουζίνα και υπνοδωμάτιο με 2 ή 3 μονά κρεβάτια. Οι βίλες έχουν ένα υπνοδωμάτιο, ένα σαλόνι, μια κουζίνα, βεράντα και υπέροχη θέα την Παροικιά, το ηλιοβασίλεμα και την θάλασσα. Υπάρχει ένα εξωτερικό ντους, κλιματισμό, ψυγείο και μπαλκόνι ή βεράντα που σκιάζεται από πέργολες με ανεμπόδιστη θέα στη θάλασσα και των πλοίων που εισέρχονται και εξέρχονται από το λιμάνι, την πόλη της Παροικιάς και τα βουνά. Διαβαστε περισσοτερα Αν σας ενδιαφέρουν οι μικρές βιλες και χρειάζεστε περισσότερες πληροφορίες, παρακαλούμε επικοινωνήστε: <


Το δικό σας σχολείο έχει γωνιά ανακύκλωσης; | Infokids.gr\nΑρχική > InfoEducation > Τα νέα των σχολείων > Το δικό σας σχολείο έχει γωνιά ανακύκλωσης;\nΤα Δημοτικά σχολεία του Δήμου Νίκαιας – Αγ. Ιωάννη Ρέντη έχουν θέσει σε εφαρμογή τις «γωνιές ανακύκλωσης», μια καινοτόμα πρωτοβουλία που αποσκοπεί στην οικολογική ευαισθητοποίηση των μαθητών.\nΑς γνωρίσουμε τις γωνιές ανακύκλωσης\nΟι «γωνιές ανακύκλωσης» είναι ειδικές κατασκευές οι οποίες περιλαμβάνουν τέσσερις θέσεις κάδων 240lt όπου ανακυκλώνεται χαρτί, αλουμίνιο, μέταλλο, μικρές ηλεκτρονικές συσκευές και στο πάνω μέρος έχουν ένα μικρό κήπο. Σημειωτέον είναι κατασκευασμένες από μέταλλο και μπετόν για να αντέχουν φθορές, κλοπές, καιρικά φαινόμενα.\nΣύμφωνα με δηλώσεις του Δημάρχου κ. Γιώργου Ιωακειμίδης, «η συγκεκριμένη δράση στόχο έχει να αποδείξει στα παιδιά ότι τα σκουπίδια δεν είναι για πέταμα και να τους δώσει την ευκαιρία να συμβάλλουν με τρόπο ενεργό στην επίτευξη μιας βιώσιμης αστικής ανάπτυξης».\nΠροσεχώς και μπλε κάδος για τα καπάκια\nΠροσεχώς, δίπλα στις γωνιές θα τοποθετηθεί και ένας μικρός μπλε κάδος για συγκέντρωση καπακιών τα οποία θα ανταλλάσσονται με αναπηρικά αμαξίδια.\nΟι μαθητές του 20ου Δημοτικού Σχολείου Ευόσμου συμμετείχαν στο πιο σημαντικό μάθημα ζωής (video)\nΑνακύκλωση Γωνιές ανακύκλωσης Δ. Νίκαιας- Αγ. Ιωάννη Ρέντη καπάκια μαθητές δημοτικού παιδί και περιβάλλον\nΔευτέρα, 13 Μαΐου, 2019 στην κατηγορία Τα νέα των σχολείων


«Oh! Oui… live» στο Κέντρο Ελέγχου Τηλεοράσεων - Μουσική - Jazz-Blues - Rock - elculture.gr\nOh! Oui… live\nΜια παράσταση μουσικού θεάτρου από το ντουέτο από το Παρίσι\nOh! Oui… είναι η συνάντηση του μουσικού πολλαπλών οργάνων Joachim Latarjet, γάλλου συνθέτη ελληνικής καταγωγής, και της ηθοποιού και τραγουδίστριας Alexandra Fleischer. Με έδρα το Παρίσι, σκηνοθετούν μαζί παραστάσεις μουσικού θεάτρου.\nΟ Joachim είναι εντελώς αυτοδίδακτος και επιχειρεί να παίξει κιθάρα, μπάσο, τρομπόνι και γιουκαλίλι σχεδόν ταυτόχρονα. Παιδί της δεκαετίας του ’70, αντλεί την έμπνευσή του από αυτή την εποχή μεγάλης ελευθερίας. Η μουσική του είναι για τον ίδιο κυρίως θέμα ενστίκτου ― αν έπρεπε όμως να την ορίσει θα μιλούσε πιθανόν για τη ροκ και την ψυχεδελική μουσική, για την επαναλαμβανόμενη μουσική, για τους Γάλλους συνθέτες των αρχών του 20ου αιώνα, για την τζαζ (λίγο) και για την ελληνική μουσική. Με αφετηρία κείμενα των Robert Walser, Paul Verlaine ή William Blake, ο Joachim και η Alexandra ανακατεύουν τα χαρτιά ανάμεσα στο θέατρο και τη μουσική, το τραγούδι και τα ορχηστρικά κομμάτια. Η καθεμία από τις συναυλίες τους είναι μια μοναδική και χαρούμενη στιγμή συνάντησης με το κοινό.\ntags / Jazz-Blues / Rock / Μουσική / Oh! Oui… / Κέντρο Ελέγχου Τηλεοράσεων / Πρόγραμμα Συναυλιών 2020 σε Αθήνα και Θεσσαλονίκη\nTετάρτη 7 Δεκεμβρίου 2016 στις 21.00


by Δημήτρης Μπιτολάς 21/01/2020 12:01 1105\nMEGA: Το ελληνικό κανάλι θα πραγματοποιήσει την πρεμιέρα του στην ελληνική τηλεόραση στις αρχές του Φεβρουαρίου. Το όνομα και το σήμα του MEGA θα προβληθούν ξανά. Όσον αφορά, το πρόγραμμά του, το βέβαιο είναι πως θα προβάλλει πολλές αγαπημένες σειρές των τηλεθεατών. Σειρές, οι οποίες προβλήθηκαν επιτυχημένα από το σταθμό κατά το παρελθόν.\nMEGA: Οι αγαπημένες σειρές που θα προβάλλονται καθημερινά από το γνωστό τηλεοπτικό σταθμό\nΔύο σειρές που έχουν διαγράψει υψηλές πτήσεις στους πίνακες τηλεθέασης θα είναι τα «όπλα» του MEGA στη «μάχη» του prime time. Συγκεκριμένα κάθε βράδυ, στις 9, θα προβάλλονται οι σειρές «Στο παρά πέντε» και «50-50». Οι συγκεκριμένες σειρές θα προβάλλονται, μετά το κεντρικό δελτίο ειδήσεων του σταθμού.\n13/05/2021 19:38 810\n06/05/2021 17:55 06/05/2021 17:59 642\n14/04/2021 17:30 14/04/2021 18:37 1094\n08/04/2021 11:03 540\nMEGAΕΛΛΗΝΙΚΗ ΤΗΛΕΟΡΑΣΗΕΛΛΗΝΙΚΟ ΚΑΝΑΛΙΣΕΙΡΕΣ


ΙΩΑΝΝΑ ΜΠΟΥΛΝΤΟΥΜΗ| «ΟΙ ΑΣΤΥΝΟΜΙΚΕΣ ΙΣΤΟΡΙΕΣ ΕΙΝΑΙ ΜΕΓΑΛΟΣ ΜΠΕΛΑΣ!» - Τaλκ - για γονείς που τα βλέπουν όλα\nby Δήμητρα Τριανταφύλλου/ 7 Ιανουαρίου, 2016/ Δεν υπάρχουν Σχόλια/\nH Ιωάννα Μπουλντούμη είναι η μαμά του Ηρακλή Πουαντιγιέ, του Σέλοκ του Σέλινου, ενός άνεργου πρίγκιπα, ενός φαντασμένου Γάλλου παπαγάλου και πολλών άλλων θαυμάσιων λογοτεχνικών παιδιών. Είναι επίσης μια εργατική εκπρόσωπος του (καθόλου εύκολου) είδους της αστυνομικής λογοτεχνίας για παιδιά.\nΣήμα κατατεθέν της η κοφτή, ενθουσιώδης γραφή που τρέχει ασταμάτητη αλλά και το χιούμορ. Τον Δεκέμβριο του 2009 κέρδισε το Β΄ Βραβείο Παραμυθιού από την Πανελλήνια Ένωση Λογοτεχνών. Το 2012 το «Βαρεμαρεστάν» τιμήθηκε με τον Έπαινο Γυναικείας Λογοτεχνίας. Τα βιβλία της κυκλοφορούν από τις εκδόσεις Ψυχογιός και Μεταίχμιο. Για όλα αυτά αποφασίσαμε να σας τη γνωρίσουμε.\nΘα σας το ρωτήσω όπως το σκέφτομαι: Μια γυναίκα η οποία δεν είναι μητέρα πώς βρίσκεται να κολυμπάει στον κόσμο του παιδικού βιβλίου;\nΘα σας απαντήσω κι εγώ όπως το σκέφτομαι: Ένας συγγραφέας αστυνομικής λογοτεχνίας είναι απαραίτητο να είναι serial killer; Το γεγονός ότι δεν είμαι μητέρα δεν σημαίνει ότι είμαι αποκομμένη από τα ερεθίσματα και τις αφορμές που σου δίνουν τα παιδιά φίλων, συγγενών, τα βαφτιστήρια, οι αναγνώστες σου, το παιδί που ήμουν και διατηρώ ζωντανό μέσα μου-ή έστω κομμάτι του… Επίσης μην ξεχνάμε ότι πρόβλημα με την έμπνευσή τους δεν αντιμετώπισαν ποτέ μεταξύ άλλων και οι Beatrix Potter, Dr. Seuss, Maurice Sendak, Louisa May Alcott –θρυλικοί συγγραφείς παιδικής λογοτεχνίας που ο καθένας για τους λόγους του δεν είχε παιδιά. Δεν μπορούμε να πούμε πως τα πήγαν κι άσχημα… Αυτό ελπίζω και για μένα λοιπόν…\nΘυμάστε την εποχή, ημέρα, ώρα που γεννήθηκε ο πιο γνωστός ήρωάς σας, ο Ηρακλής Πουαντιγιέ;\nΚαλοκαίρι που αρνιόταν να δώσει τη θέση του στο φθινόπωρο, Σάββατο, μέσα στο αυτοκίνητο (όπως τα περισσότερα βιβλία μου). Τον είδα μέσα στο μυαλό μου, ολοζώντανο. Πρώτα υπήρξε αυτός και μετά οι υποθέσεις, η Αγαθή και όλα τα υπόλοιπα. Ήταν ένας ήρωας που ζητούσε έναν συγγραφέα. Και βρήκε εμένα. Και είμαι ευγνώμων γι’ αυτό!\nΠόσο εύκολα σας επισκέπτεται η έμπνευση για τις αστυνομικές ιστορίες;\nΟι αστυνομικές ιστορίες είναι από μόνες τους πολύ απρόβλεπτες και μεγάλος μπελάς! Γιατί πρέπει να έχουν σασπένς, να μην είναι ούτε κατά διάνοια βαρετές και φυσικά πολύ διαφορετικές μεταξύ τους. Αυτό από μόνο του είναι μεγάλο άγχος για τον συγγραφέα. Αλλά είναι και προκλητικό. Και μαγικό. Και σου θυμίζει γιατί θέλεις να γράφεις ιστορίες, γενικά…\nTo πολύ «Τεσπά», το «Yolo» και το «lol» είναι απαραίτητα στην εφηβική λογοτεχνία; Θα έπρεπε να δίνονται ερείσματα στα παιδιά για να εμπλουτίζουν το λεξιλόγιό τους;\nΗ σύγχρονη λογοτεχνία πρέπει να συμβαδίζει με την εποχή της, συμφωνούμε σ’ αυτό; Τα παιδικά κι εφηβικά βιβλία ανέκαθεν αποτελούσαν πεδίο προβληματισμού, γλωσσικής καλλιέργειας και δημιουργικής απόκτησης γνώσεων ή έστω πληροφοριών. Και σε καμία περίπτωση δεν πρέπει να χάσουν αυτόν τον χαρακτήρα, μαζί με εκείνον της ψυχαγωγίας φυσικά. Κατά τη γνώμη μου, σε ένα καλό κείμενο μπορούν να χωρέσουν παραπάνω από ένα γλωσσικά «ρεύματα» ώστε ο σύγχρονος αναγνώστης και να νιώσει πως τον αφορά αλλά και να τον φέρνει σε επαφή με νέα γι’ αυτόν γλωσσικά φαινόμενα.\nΟ επιθεωρητής Σέλοκ το Σέλινο έχει μια εξτρά εκπαιδευτική αξία ως ήρωας. Βάζει στο τραπέζι την αξία της υγιεινής διατροφής. Θεωρείτε ότι μέρος του DNA των παιδικών/εφηβικών βιβλίων είναι οι λογοτεχνικά ενδεδυμένες συμβουλές;\nΚάθε βιβλίο γράφεται για κάποιον λόγο. Κάτι έχει να μας πει. Το ζήτημα δεν είναι τι θέλει να μας πει, αλλά πώς το λέει ή, καλύτερα, πώς μας δείχνει αυτό που θέλει να μας πει. Θέλω να πω με λίγα λόγια ότι ο διδακτισμός στην παιδική και εφηβική λογοτεχνία δεν έχει θέση σήμερα στη ζωή των παιδιών, γιατί πολύ απλά όσο σημαντικό κι αν είναι το μήνυμα που μεταφέρει, τα παιδιά θα το αγνοήσουν ή/και θα αντιδράσουν σ’ αυτό. Οι συμβουλές και οι προτροπές πρέπει να είναι καμουφλαρισμένες και δημιουργικά αποτυπωμένες για να βρουν τον στόχο τους.\nΔεδομένης της ακαταμάχητης γοητείας που ασκούν στα παιδιά οι οθόνες νιώθουν οι σημερινοί συγγραφείς ότι πρέπει να γίνουν… μάγοι για να τραβήξουν το ενδιαφέρον των παιδιών;\nΚι αναρωτιέμαι εγώ… Γιατί είμαστε τόσο αυστηροί με τα παιδιά; Γιατί λέμε πως οι οθόνες ασκούν γοητεία μόνο στα παιδιά, όταν μεγάλη πλειονότητα των ενηλίκων βρίσκεται έως και συνέχεια μπροστά ή πάνω από μία οθόνη (για δουλειά, για διασκέδαση, στον υπολογιστή, στο κινητό τηλέφωνο κ.λπ.); Όχι, μάγοι δεν πρέπει να γίνουν, αλλά πρέπει να ξεπεράσουν τις ευκολίες που μπορεί κάποτε να «συγχωρούνταν» πιο εύκολα στους συγγραφείς γιατί δεν υπήρχαν οι πολλές επιλογές που υπάρχουν σήμερα. Τα πάντα όμως εξαρτώνται από τον μικρό αναγνώστη που εμείς οι ενήλικες έχουμε δημιουργήσει – η αξία και η ουσία της φιλαναγνωσίας εξαργυρώνονται υπό την επιρροή των σειρήνων της οθόνης ή άλλων… δαιμονίων και αποδεικνύεται η δύναμη ή τα κενά της.\nΈνας άνεργος πρίγκιπας κι ένας άνεργος μπαμπάς βρήκαν τη θέση τους σε μερικά από τα πρόσφατα βιβλία σας. Οφείλουν οι συγγραφείς να μιλάνε για όσα συμβαίνουν γύρω μας;\nΑλίμονο αν δεν το κάνουν! Είμαι υπέρμαχος της άποψης ότι στα παιδιά μπορούμε να μιλήσουμε για τα πάντα! Όσο δύσκολο κι αν είναι αυτό, όσο περίπλοκο. Φυσικά, θα το επιχειρήσουμε με τρόπο που αφενός θα είναι κατανοητός στο παιδί και στις εμπειρίες του, και αφετέρου δεν θα το τρομάξουμε αλλά θα το αφυπνίσουμε. Τα παιδιά δεν είναι κατώτερα όντα – απεναντίας, είναι τόσο «καθαρά» μέσα τους που ό,τι ακούσουν θα το χωνέψουν καλύτερα κι από έναν ενήλικα. Φτάνει να γίνει αυτό με τον ανάλογο τρόπο. Και ποιο καλύτερο μέσο και αφορμή για μια «δύσκολη» συζήτηση από ένα βιβλίο; Και, πιστέψτε με, η ανεργία είναι από τα πιο light θέματα στη ζωή και τα βιβλία: υπάρχουν αξιόλογα βιβλία για τον θάνατο, τις καταληκτικές ασθένειες, τη βία και τόσα άλλα.\nΠοιος είναι υπεύθυνος να ξεχωρίζει την ήρα από το σιτάρι στα παιδικά βιβλία;\nΌλοι μαζί – αλλά και οι εκπαιδευτικοί, και οι βιβλιοπώλες, και οι εκδότες και, και, και… Είμαστε σίγουροι όμως ότι οι μεγάλοι ξέρουν να ξεχωρίζουν ένα καλό, πρωτότυπο, ευχάριστο, σύγχρονο από ένα ανούσιο, βαρετό, κακογραμμένο βιβλίο; Οι γονείς διαβάζουν οι ίδιοι, κι αν ναι, τι; Πιστεύω πάντως ότι τα παιδιά σήμερα είναι σε θέση να κρίνουν όλο και καλύτερα τα βιβλία μεταξύ τους, ακριβώς επειδή έρχονται σε επαφή με πολλά και διαφορετικά από αυτά αλλά και με τους δημιουργούς τους.\nΜερικές πρωτοβουλίες που θα εφαρμόζατε ευθύς αμέσως για την πολιτική του παιδικού βιβλίου αν βρισκόσασταν σε επιτελική θέση;\nΚατ’ αρχάς θα καταργούσα τις «πολιτικές» – από μόνη της αυτή η λέξη σε αποθαρρύνει και σε αποτρέπει να κάνεις το οτιδήποτε! Το πρώτο που θα έκανα θα ήταν να εξασφάλιζα τους απαραίτητους πόρους-υλικούς και ανθρώπινους. Για τις ευρύτερες δράσεις για το παιδικό βιβλίο και τη φιλαναγνωσία θα ξεκινούσα από τους ενήλικες που έχουν άμεση σχέση με τα παιδιά: γονείς, εκπαιδευτικούς κ.ά. και θα τους έδινα τα κατάλληλα εργαλεία γνώσης, αναγνωστικής εμπειρίας ώστε να εφαρμόζουν καθημερινά μικρο-δράσεις για το βιβλίο προς τα παιδιά. Επίσης, θα έκανα μια καμπάνια, τεράστια, ότι το διάβασμα είναι δικαίωμα των παιδιών και όχι υποχρέωση. Άρα, αφού είναι δικαίωμα, δεν είναι και απαραίτητο. Ότι το διάβασμα είναι μεταξύ εκείνων των πραγμάτων που κάνουν τη ζωή μας καλύτερη, όπως οι παρέες, το παιχνίδι, η τεχνολογία, η τεμπελιά κ.ά. Περισσότερες πιθανότητες νομίζω θα είχαμε να κερδίσουμε καινούργιους νεαρούς αναγνώστες έτσι, παρά με οποιαδήποτε άλλη «πολιτική» και «μέτρο».\nΠοιες είναι μερικές παρατηρήσεις που σας κάνουν τα παιδιά σε σχέση με τα βιβλία σας;\nΑχ, αυτές οι απορίες τους! Πόσο με διασκεδάζουν αλλά και πόσο με συγκινεί η αθωότητα και ο ενθουσιασμός των παιδιών! Μερικές από αυτές είναι: Πώς αποφάσισα να γράψω (γενικά ή συγκεκριμένο βιβλίο) / Πόσων χρόνων είμαι / Αν είμαι παντρεμένη ή έχω φίλο / Γιατί ο ήρωας έκανε αυτό κι όχι το άλλο / Γιατί τον ονόμασα έτσι έναν ήρωα και όχι κάπως αλλιώς / Αν θα συνεχίσω να γράφω την τάδε σειρά ή αν θα συνεχίσω να γράφω γενικά / Ποιον ήρωα αγαπώ πιο πολύ / Πόσο καιρό μου πήρε να γράψω ένα βιβλίο / Αν έχω επίσης ζωγραφίσει το βιβλίο (τα μικρότερα παιδιά) και τόσα άλλα… Πάντα μου λένε ότι τους αρέσει το βιβλίο μου που έχουν διαβάσει, αλλά φαντάζομαι πως αυτό το κάνουν σε όλους τους συγγραφείς από ευγένεια. Κι αυτό όμως έχει τη χάρη του, δεν βρίσκετε;\nΚάτι συγκεκριμένο που σας είπε σε μια παρουσίαση βιβλίου σας ένα παιδί και σας ενθουσίασε ή σας συγκίνησε;\nΑυτό που με συγκίνησε πολύ μια φορά ήταν όταν, με αφορμή το βιβλίο μου «Ονειροσυλλέκτης», έβαλα τα παιδιά να ζωγραφίσουν έναν εφιάλτη τους που καταλήγει όμως σε ένα χαρούμενο και παιχνιδιάρικο όνειρο. Μια μαθήτρια ζωγράφισε (τον εαυτό της όπως έμαθα μετά) ένα κοριτσάκι σε μια από τις συχνές επισκέψεις της στο νοσοκομείο, το οποίο στη χαρούμενη εκδοχή του είχε γίνει παιδική χαρά. Επίσης, μια άλλη φορά σε μια έκθεση βιβλίου σε σχολείο, ένα αγοράκι που φαινόταν ότι ήθελε πολύ να αγοράσει ένα βιβλίο μου και μετρούσε και ξαναμετρούσε τα ψιλά του που δεν έφταναν, περνούσε συνέχεια από το τραπέζι με τα βιβλία, και δωσ’ του και μετρούσε τα χρήματά του μέχρι που έμαθα ότι η οικογένειά του είχε μεγάλο οικονομικό πρόβλημα αλλά το παιδί λατρεύει τα βιβλία και μαζεύει με κόπο τα χρήματά του για να αγοράζει όσα μπορεί. Μπορεί να ακούγεται μελό και βγαλμένο από τον λαϊκό ελληνικό κινηματογράφο, αλλά είναι αλήθεια. Αχ, τα παιδιά… Τα παιδιά είναι η ασπίδα μας απέναντι στην αναλγησία.\nΤι φροντίζετε να μη λείπει ποτέ από τα βιβλία σας και πώς το εξασφαλίζετε;\nΠροσπαθώ τα βιβλία μου να έχουν υψηλό δείκτη προστασίας από τη βαρεμάρα και αλεξικέραυνο στον διδακτισμό. Επίσης ωραίες λέξεις, όχι δήθεν και στομφώδεις, αλλά ωραίες. Γιατί κι εμένα μου αρέσουν οι ωραίες λέξεις.\nΈνας ήρωάς σας που του έχετε ιδιαίτερη αδυναμία και γιατί;\nΣτην Αγαθή Γαλή. Γιατί αν ήταν άνθρωπος, θα την έκανα παρέα. Για να πω την αλήθεια έχω τέτοιες φίλες: έξυπνες, δυναμικές, κυκλοθυμικές, αλλά και τρυφερές, ευαίσθητες… Στην Αγαθή λοιπόν. Γιατί είναι πλασμένη από αληθινή, προσωπική ζωή.\nΜια συμβουλή/ρητό ενός μεγάλου καλλιτέχνη που σας εμπνέει;\n«Το να ζεις μόνο δεν είναι αρκετό. Πρέπει να έχεις λιακάδα, ελευθερία και ένα μικρό λουλούδι» – Xανς Κρίστιαν Άντερσεν.\n«Εδώ δεν πεθάναμε από έρωτα, από πείνα θα πεθάνουμε;» – Αγνώστου «καλλιτέχνη», γραμμένο σε τοίχο της Αθήνας.\nTags: αστυνομική λογοτεχνία για παιδιά, Βιβλίο, Ιωάννα Μπουλντούμη, λογοτεχνία, παιδικό βιβλίο, φιλαναγνωσία\nΚΕΡΔΙΣΤΕ ΤΟ ΒΙΒΛΙΟ ΤΟΥ ΦΑΙΔΩΝΑ ΚΥΡΙΑΚΟΥ “ΤΟ ΜΑΓΙΚΟ ΧΩΡΑΦΙ” ΑΠΟ ΤΙΣ ΕΚΔΟΣΕΙΣ ΜΑΡΤΗΣ


Stuttering, αν και δεν απειλεί τη ζωήκατάσταση, προκαλεί αρκετά προβλήματα στους ανθρώπους που υποφέρουν από αυτό. Ορισμένες μορφές τραύλισμα μπορούν να διορθωθούν, αλλά, κατά κανόνα, ένας μικρός αριθμός από κανέναν δεν καταφέρνει να απαλλαγεί εντελώς από αυτή την ασθένεια. Ωστόσο, πολύ σύντομα όλα μπορούν να αλλάξουν χάρη στην ανάπτυξη επιστημόνων από το Πανεπιστήμιο της Καλιφόρνιας στο Riverside. Δημιούργησαν και εξέτασαν στον άνθρωπο ένα φάρμακο που μειώνει τα συμπτώματα τραυλισμού.\nΗ δημιουργία μιας θεραπείας για τραύλισμα είναι μια πραγματική ανακάλυψη στην ιατρική\nΠώς να θεραπεύσει το τραύμα\nΑξίζει να σημειωθεί ότι το νέο φάρμακο αντιπροσωπεύειΕίναι μόνο το πρώτο, ένα είδος «δοκιμαστικού» δείγματος και η αποτελεσματικότητα του φαρμάκου θα πρέπει να αυξηθεί στο μέλλον. Το φάρμακο ονομάστηκε "Ecopipam" (Ecopipam) και σε μια σειρά πειραμάτων σε ενήλικες αποδείχθηκε η αποτελεσματικότητά του μειώνοντας τα συμπτώματα της νόσου μετά από 8 εβδομάδες τακτικής χρήσης. Τα θετικά αποτελέσματα περιλάμβαναν αυξημένη ευχέρεια, ταχύτερη συμπλήρωση της ανάγνωσης με δυνατά λόγια και μικρότερο τραύλισμα.\nΤο Ecopipam ήταν καλώς ανεκτό από τους συμμετέχοντεςέρευνα ", δήλωσε ο Δρ Gerald Maguire, επικεφαλής του Τμήματος Ψυχιατρικής και Νευρολογίας στο Πανεπιστήμιο της Καλιφόρνιας της Ιατρικής Σχολής στο Riverside, ο οποίος ηγήθηκε της μελέτης. Ωστόσο, κατά τη λήψη του φαρμάκου, δεν παρατηρήθηκαν σοβαρές παρενέργειες, κανένας ασθενής δεν σταμάτησε τη θεραπεία εξαιτίας παρενεργειών και δεν υπήρχαν σήματα που να δείχνουν την ανάπτυξη συνακόλουθων διαταραχών σε ασθενείς.\nΗ ίδια η μελέτη ήταν η εξής: εννέα ενήλικες άνδρες συμφώνησαν να λάβουν μέρος στη δοκιμή του φαρμάκου. Τρεις ασθενείς αποχώρησαν κατά τη διάρκεια της μελέτης: ο ένας αποχώρησε από μόνη της "λόγω έλλειψης αποτελεσματικότητας" και δύο εκδιώχθηκαν λόγω μη συμμόρφωσης με τους κανόνες εισδοχής. Οι υπόλοιποι 5 συμμετέχοντες ξεκίνησαν με 50 χιλιοστόγραμμα οικοπιπώματος ημερησίως για δύο εβδομάδες. Αν ανέλαβαν αυτή τη δοσολογία καλά, έλαβαν 100 mg του φαρμάκου την ημέρα για τις υπόλοιπες 6 εβδομάδες. Από τους πέντε ασθενείς που αξιολογήθηκαν, οι τρεις με μέτρια τραύλισμα πέτυχαν σημαντικές βελτιώσεις, ενώ οι υπόλοιποι αξιολόγησαν ως «μέτρια». Στη σελίδα μας στο Yandex.Zen, μιλάμε συχνά για τέτοιες ανακαλύψεις. Συνιστούμε την εγγραφή.\nΔείτε επίσης: Οι επιστήμονες μπόρεσαν να αντιστρέψουν την ανάπτυξη της οστεοπόρωσης.\nΟι επιστήμονες πρόσθεσαν επίσης ότι το ecopipam θα είναι τώραδοκιμασθεί στις αρχές του 2020 σε μια μεγαλύτερη, τυχαιοποιημένη, διπλή-τυφλή, ελεγχόμενη με εικονικό φάρμακο κλινική δοκιμή. Αυτό σημαίνει ότι 100 άτομα (δηλαδή, τόσο πολύ απαιτείται για τις εξετάσεις) θα χωριστούν σε 2 ομάδες. Σε μια ομάδα θα δοθεί ένα φάρμακο, και το άλλο θα είναι "ομοίωμα". Ταυτόχρονα, ούτε οι γιατροί ούτε οι ασθενείς θα γνωρίζουν ποια ομάδα λαμβάνει το συγκεκριμένο φάρμακο. Το νέο πείραμα θα πρέπει να διαρκέσει 12 εβδομάδες αντί για 8 και ο αριθμός των ασθενών που θα θεραπευθούν θα αυξηθεί σχεδόν κατά 10 φορές.\nΑν στο τέλος της δοκιμής ανιχνευθεί,Δεδομένου ότι το οικοπιπώμη είναι μια δυνητικά ασφαλής και αποτελεσματική θεραπεία για το τραύμα, αυτό θα είναι ένα σημαντικό βήμα προς την επίτευξη της έγκρισης της πρώτης θεραπείας τραυλισμού. Αυτό είναι πολύ σημαντικό για εκατομμύρια ανθρώπους σε όλο τον κόσμο.\nΤο τραύλισμα είναι ένα σοβαρό πρόβλημα για εκατομμύρια ανθρώπους σε όλο τον κόσμο.\nΠώς λειτουργεί το φάρμακο για τον τραυλισμό\nΤο τραύμα είναι ένα χρόνιο νευρολογικόαπογοήτευση. Η ακριβής αιτία αυτής της πολύπλοκης επικοινωνιακής διαταραχής δεν είναι γνωστή, αλλά ο μηχανισμός ανάπτυξης είναι σαφής. Η ντοπαμίνη του νευροδιαβιβαστή διαδραματίζει σημαντικό ρόλο σε αυτό, δηλαδή την αυξημένη περιεκτικότητά του στον εγκέφαλο. Δεδομένου ότι τα υψηλά επίπεδα ντοπαμίνης συνδέονται με το τραύμα, πολλά φάρμακα στοχεύουν συγκεκριμένα στη μείωση του επιπέδου. Ωστόσο, τέτοια φάρμακα, αν και μειώνουν τα συμπτώματα, προκαλούν ασθενείς με κινητικές διαταραχές, καθώς και μεταβολικές διαταραχές.\nΤο Ecopipam δεσμεύει επιλεκτικά την ντοπαμίνηστους υποδοχείς του. Έτσι, η συγκέντρωση της ντοπαμίνης δεν "άλμα", η οποία δεν επηρεάζει την υγεία των ασθενών. Και ταυτόχρονα, η ντοπαμίνη έχει πολύ λιγότερο αρνητική επίδραση στο κεντρικό νευρικό σύστημα, γεγονός που μπορεί να μειώσει την εκδήλωση του τραύματος.\nΗ τελευταία ενημερωμένη έκδοση των Windows 10 διαγράφει τους λογαριασμούς χρηστών


Άσπρο Λουλούδι Το Σεντόνι - Various - Το Χάραμα (CD, Album)\nPosted on 26.11.2019 26.11.2019 by Shaktijin\nLabel: Minos-EMI - 7243 4 80638 2 3 • Format: CD Album • Country: Greece • Genre: Folk, World, & Country, Stage & Screen • Style: Soundtrack, Laïkó\nTom Robinson Band - Rising Free.... (Vinyl), Taxi Zum No - Heatsick - Intersex (Vinyl, LP), Locuras Del Cha - Orquesta Riverside - A Divertirse Con La Orquesta Riverside (Vinyl, LP), I Love You (Radio Version) - Unit 5 - I Love You (File, MP3), Frank Zappa - Jazz From Hell (CD, Album), Set Me Free - Various - No. 336 EP (File, MP3), Breakfast In Bed, Save Our Souls (Brian Tapperts Re-Edit Mix) - Bob Sinclar - Save Our Souls (Vinyl), Track 40 - DJ MK - Bastard Breaks Volume 3 (CD), Fame - David Bowie - Montreux 18th july 2002 (DVDr), Die Zeitlupe - Franziska Gehm - Familie Pompadauz - Ein Schwein Taucht Ab (CD, Album), Girl Cream TOMPEI & BISHOP RE-MIX~完全頭NOレボ龍ション - DMBQ - Resonated (Vinyl, LP), Volim Brate Moju Šumadiju - Zoran Jovanović (2) - Zoran Jovanović (CD, Album), Beer And Pretzel Boogie - Steve Kirk (2) And His Kirk-Atures / Kirk-Tette - Volume 1 (Vinyl, LP), Howling Wolf* - Big City Blues (Vinyl, LP, Album)\n9 thoughts on “ Άσπρο Λουλούδι Το Σεντόνι - Various - Το Χάραμα (CD, Album) ”\nΤο ρωσικό σύστημα αεράμυνας S Prometheus διαθέτει εντυπωσιακά χαρακτηριστικά και σύντομα θα τεθεί στη διάθεση των ρωσικών δυνάμεων. Κατεβαίνει ο .\nΕίναι πολύ γνωστό το γραφέν από τον Μαρξ «η θρησκεία είναι το όπιο του λαού». Αν και κάποιοι υποστηρίζουν ότι ο Μαρξ εννοούσε ότι η θρησκεία δρα κατευναστικά κατά του ψυχικού πόνου, ως βάλσαμο παρηγοριάς, οι.\nΤο ξύδι μπορεί να βοηθήσει στο αδυνάτισμα Μέλι: To 75% των δειγμάτων περιέχουν νεονικοτινοειδή φυτοφάρμακα Χάστε κιλά με μια χούφτα φράουλες, σμέουρα και μούρα.\nΈτσι ήταν το πρώτο λουλούδι που άνθισε στη Γη - ΦΩΤΟ Δευτέρα, 7 Αυγούστου Ούτε λόγος για το πόσο σημαντικά είναι τα λουλούδια στη ζωή μας.\nΒάλτε στο σπίτι σας το λουλούδι των Χριστουγέννων Πρώτη καταχώρηση: Κυριακή, 12 Δεκεμβρίου , Τα κατακόκκινα φύλλα του μοιάζουν με λουλούδια.\nΠαρουσίαση του Hiroshige and Eisen: The Sixty-Nine Stations along the Kisokaido, του νέου βιβλίου από τις εκδόσεις Taschen με τις ξυλοτυπίες των Keisai Eisen και Utagawa Hiroshige που απεικονίζουν την αρχαία διαδρομή από το Έντο προς το Κιότο.\nΠάσχα (λίγα από τα παλιά έθιμα) - Το λουλούδι του Πάσχα- Λαζαράκια - Σταύρωση Άρχισαν εδώ και μέρες οι προετοιμασίες για την γιορτή του Πάσχα.\nFeb 27, · Ο Σάββας, η Λυδία, ο Κωνσταντίνος και η Αντωνία θα περάσουν το Σαββατοκύριακο στο σπίτι του Μενέλαου για να.\nΤΟ ΛΟΥΛΟΥΔΙ ΠΟΥ ΕΨΑΧΝΕ ΤΟ ΟΝΟΜΑ ΤΟΥ. Σ’ ένα λιβάδι που η φύση λάτρεψε και στόλισε με χρώματα, ευωδιές και μελωδίες, μεγαλώνει το πιο όμορφο λουλούδι του κόσμου που ψάχνει το όνο.\nCold Doggin The Wax - Shortee* & Step 1* - Bikini Wax (Vinyl, LP)\nJežibaba - Dáda* - Pohádky A Písničky S Dádou (CD, Album)\nUnderneath - Tombs - The Grand Annihilation (Vinyl, LP, Album)\nNikozuru on Άσπρο Λουλούδι Το Σεντόνι - Various - Το Χάραμα (CD, Album)


Η Tracy Lawrence κυκλοφορεί το προσωπικό άλμπουμ «Made in America» - Μουσική Κάντρι\nΗ Tracy Lawrence κυκλοφορεί το προσωπικό άλμπουμ «Made in America»\nΤο τελευταίο άλμπουμ του Tracy Lawrence κυκλοφόρησε! Ο τραγουδιστής έγραψε οκτώ από τα 12 κομμάτια Κατασκευασμένο στην Αμερική, το οποίο λέει ότι είναι το πιο προσωπικό έργο που έχει κυκλοφορήσει ποτέ.\n& ldquo; Αυτό είναι το πιο προσωπικό μου άλμπουμ που έχω φτιάξει ποτέ. Είναι κάτι που είμαι πολύ περήφανος και γιορτάζει τον Αμερικανό εργαζόμενο και ό, τι είναι καλό για τη χώρα μας », δήλωσε ο Lawrence σε δήλωση σχετικά με το δίσκο. & ldquo; Συνέγραψα διάφορα τραγούδια, χύνοντας την καρδιά και την ψυχή μου σε καθένα από αυτά. Πιστεύω ότι θα συντονιστεί με τους θαυμαστές μου και τους λάτρεις της μουσικής της χώρας σε αυτό το έθνος. & Rdquo;\nΟ Chris Stapleton συν-έγραψε ένα τραγούδι στο άλμπουμ, 'Givin' Momma Reasons to Pray ', με τον Shawn Camp. Αλλά είτε τα έγραψε είτε όχι, ο Λόρενς αισθάνεται μια ισχυρή σύνδεση με τα δώδεκα κομμάτια στα οποία συμπεριέλαβε Κατασκευασμένο στην Αμερική, ειδικά το κομμάτι του τίτλου.\n'Το κομμάτι του τίτλου είναι πραγματικά το πρώτο τραγούδι της Αμερικής που έχω κάνει ποτέ', ο Lawrence είπε στο PopCulture.com. «Είναι ένα από τα τελευταία κομμάτια που γράφτηκαν για το δίσκο. Είχα πράγματι έναν άλλο τίτλο εργασίας πριν το φτάσω σε αυτό, και όταν μαζί με τον Rick Huckaby και τον Adam Sanders, είχα αυτήν την ιδέα. Ήθελα πραγματικά να γράψω κάτι που ήταν πολύ θετικό, πολύ αμερικανικό, πολύ περήφανο που είσαι από όπου προέρχεσαι, περήφανος για τα πράγματα που φτιάχνεις, περήφανος για αυτό που κάνεις με τα χέρια σου.\n«Ήθελα να έχει αυτή την αίσθηση», συνέχισε. «Δεν ήθελα καθόλου να είναι πολιτικό. Ήθελα να αφαιρεθεί πραγματικά από αυτό, απλώς για να επιστρέψω στο να είμαι περήφανος που είμαι Αμερικανός. Και νομίζω ότι το πετύχαμε αυτό. '\nΟ Λόρενς θα χτυπήσει το δρόμο στις αρχές του 2020 με Τζάστιν Μουρ, στο Εκδρομή αργά το βράδυ και Longnecks, αλλά έχει ήδη δει ότι τα πλήθη του αντηχούν με το «Made in America».\n«Ξεκινάμε την εκπομπή με αυτό το συγκεκριμένο κομμάτι», είπε ο Lawrence. «Και είναι εκπληκτικό να βλέπεις ανθρώπους να τραγουδούν τις λέξεις πίσω σου τη δεύτερη φορά που η χορωδία έρχεται, συνδέονται με αυτό τόσο γρήγορα. Από πάνω προς τα κάτω, είναι πραγματικά ένα πολύ παραδοσιακό ρεκόρ χώρας. Ήμουν πολύ συνειδητοποιημένος για να μην επικαλύπτω κανένα από τα πράγματα που έχω κάνει στο παρελθόν.\n«Νομίζω ότι θα τα βρείτε όλα πολύ φρέσκα αλλά ακόμα πολύ παραδοσιακά και πάρα πολύ στις παραμέτρους», πρόσθεσε. '90% αυτού που θα περίμενε κανείς από μένα, αλλά ακόμα φρέσκο την ίδια στιγμή.'\nΔείτε μια πλήρη λίστα κομματιών για Κατασκευασμένο στην Αμερική παρακάτω και παραγγείλετε την εγγραφή μεταβαίνοντας στον ιστότοπο του Lawrence.\nΚατασκευασμένο στην Αμερική Λίστα κομματιών: